Međak: Srbija nije napravila značajan iskorak ni u jednom pregovaračkom poglavlju sa EU - Politika - Dnevni list Danas\nPočetna » Politika » Međak: Srbija nije napravila značajan iskorak ni u jednom pregovaračkom poglavlju sa EU\n2Piše: Beta 11. oktobra 2020. 11.48\nVladimir Međak Foto: Beta/AMiloš Miškov\n„Srbija nije uspela da napravi značajniji iskorak ni u jednom pregovaračkom poglavlju, a u nekima je umesto da skida obaveze sa liste dodala nove“, dodao je Međak navodeći primer Poglavlja pet koje se odnosi na javne nabavke.\n„Postojanje funkcionalnih institucija koje garantuju demokratiju, slobodu, vladavinu prava, ljudska i manjinska prava predivjeno je prvim kriterijumom iz Kopenhagena za članstvo u EU, ali to sada počinje da se prati kao poseban parametar koji će morati da se ispuni“, rekao je Međak.\nSrbija je međutim dobila i dodatni kriterijum koji je već ocenjen u ovogodišnjem izveštaju, a to je retorika – način na koji najviši državni funkcioneri u javnosti komuniciraju o EU.\n„Jasno nam je rečeno da retorika mora biti tačna i nedvosmislena u pogledu srpskog opredeljenja da se uđe u EU. To je posledica negativne retorike koja već godinama postoji u Srbiji, gde se, pre svega preko tabloida, stvara anti-EU kampanja koja dovodi do toga da opada podrška građana za članstvo u EU“, rekao je Međak.\nMeđak je ukazao da istraživanja jasno pokazuju da je u Srbiji više mladih između 15 i 29 godina koji su „protiv“ EU nego onih koji su „za“, dok su u evropskim zemljama mladi najviše proevropski orijentisani dodajući da je to rezultat antievrropske retorike koja će od sada da se meri.\n„U izveštaju jasno piše da Vlada Srbije nastavlja deklarativno da se zalaže za članstvo u EU. Međutim, postoji potreba da se stavi veći naglasak na objektivnu, pozitivnu i nedvosmislenu komunikaciju o EU koja je glavni poltički i ekonomski partner Srbije. I to se mora stavljati do znanja građanima“, naglasio je.\n„Klauzula o balansu“, podsetio je Međak, postoji u pregovaračkom okviru EU od početka i predviđa mogućnost zamrzavanja pregovora ako dođe do disbalansa između napretka u poglavljima 23, 24 i 35 i procesa usklađivanja sa EU u celini, na inicijativu Evropske komisije ili trećine članica EU.\nNova metodologija, dodao je Međak, predložila je da se i to od sada prati, a za Srbiju je ocenjeno da je „sveobuhvatna klauzula o balansu trenutno obezbeđena“, što znači da već u nekom sledećem trenutku možda neće biti tako.\n„Za dijalog je rečeno da je hitan i suštinski za dalji napredak u evrointegracijama i da će nastaviti da određuje ukupni tempo napretka u pristupnim pregovorima, a za vladavinu prava da nije dovoljno brza i efikasna kao što bi se očekivalo od države u procesu pregovora“, dodao je.\n„De fakto svaka država može da blokira jer se u toku pregovora na 85 mesta zahteva jednoglasnost“, rekao je Međak ali i dodao da se nada da do toga neće doći.\n„Navodno je (predsednik Srbije Aleksandar) Vučič obavestio (predsednika Francuske Emanuela) Makrona da smo prihvatili novu metodologuju ali to nije pravi način, to mora da bude zvanični zaključak vlade o kojem će biti obavešten Savet ministara EU“, rekao je.\nMeđak je podsetio da se najvažniji zahtevi koji su pred Srbijom odnose na Kosovo i vladavinu prava. Ali, dodao je, „čak i da sutra rešimo pitanje Kosova ostaje vladavina prava gde su nezavisno pravosuđe, sloboda izražavanja, borba protiv korupcije i organizovanog kriminla i reforma javne urpave i gde je ocena 2,2“.\nU izveštaju je takođe, po Međakovim rečima, na više mesta Srbiji skrenuta pažnja da „mora pod hitno da se pozabavi organizovanim kriminalnim grupama koje imaju međunarodni obuhvat“, a izražena je i „zabrinutost zbog velikog broja funkcionera u državnoj upravi koji su u v.d. stanju i nisu postavljeni po zaslugama i biografiji“.\n„Kapacitet naše državne uprave koja je godinama hvaljena kao napredna polako počinje da se dovodi u pitanje. EU je rekla da moramo uložiti veće ljudske i finansijske kapacitete kako bismo uspeli da zadovoljimo sve zahteve iz pregovora“, rekao je Međak.\n„Pitanje Kosova, Ustava, odnosa sa Rusijom, pitanja visoke spoljne politike ne možete da prelomite preko kolena, ali vas ništa ne sprečava da donesete zakon o javnim nabavkama kako treba, da se fokusirate na standardizaciju, tehničke propise pa da zakoni ne stoje po dve godine u skuptštini“, rekao je.\nMeđak je naveo da je ispunjenost plana harmonizaicje zakonodavstva svega 41 odsto.\n„To nas niko ne sprečava da završimo, pogotovu u situaciji kada vlada ima tako komotnu većinu. To je manjak volje ili manjak kapaciteta. Šta god da je, nije dobro“, rekao je.\n„Prvi savet – rešiti pitanje pravosuđa, ali zaista, druga stvar – rešiti ono što piše u nacionalnom programu za harmonizaciju zakonodavstva i rezultat neće izostati jer to je ono što će promeniti ne sliku o Srbiji, već situaciju u Srbiji i dovesti do toga da građani zaista podržvaju evropske integracije“, rekao je.\n„To je veliki probem, a nije adekvatno obrađeno u ovom izveštaju. Vlada je radila amandmane za koje po ustavu nije imala ovlašćenja i to mora biti vraćeno u skupštinu, a amandmane mora da napiše radna grupa u koju će ući stručnjaci“, rekao je.\n„Od Srbije će se to tražiti, borba protiv organizovanog kriminala, borba protiv korupcije, nezavisnost pravosuđa će biti ključni elementi po kojima ćemo mi biti ocenjivani“, rekao je Međak.\nNaglasio je da dešavanja u Evropi ukazuju da se novim članicama EU „neće gledati kroz prste, čak će im se i podići lestvica“.\n„Moraćemo da budemo čisti kao suza, neće se dozovoliti da uđe nova država koja će ojačati tabor koji sada čine Poljska, Mađarska… Možda to nije pravedno ali je sa stanovišta Srbije dobro“, rekao je.\n„Nadam se da će se to desiti jer bi to značilo uozbiljavanje priče, podizanje pregovora na viši poltički nivo. To je i ono što Evropska komisija hoće, da da veće političko upravljanje ovom procesu jer je jasno da ono nedostaje“, rekao je Međak.\nSuština procesa pristupanja EU, naglasio je Međak, jeste da se „jedna bezobalna priča od 35 poglavlja suzi na merljive i konkretne stvari i zadatke, a ne da se donose zakoni koji se ne sprovode ili se derogiraju“.\n„Mini Šengen pozitivan za region i u ekonomskom i političkom smislu“\nMeđak je ocenio i da inicijativa Mini Šengen ide u prilog Srbiji kao najvećoj ekonomiji na Zapadnom Balkanu ali je pozitivna i za ceo region i u ekonomskom i u političkom smislu.\nOn je rekao da je Mini Šengen dobra stvar, iako ime inicijative stvara zabunu, s obzirom na ono što Šengen znači u EU.\n„Mini Šengen ide u prilog Srbiji kao najvećoj ekonomiji na Zapadnom Balkanu, koja ima najveći izvoz, i to je pozitivno za Srbiju i za ceo region a dalja integracija je i politički dobra za region“, rekao je Međak.\nNa pitanje kako će Mini Šengen da zaživi, Međak je istakao da zemlje iz regiona „moraju da se dogovore, da potpišu neki papir, a očigledno je da EU sada staje iza toga, da kreće da gura“ (inicijativu) i zahvaljujući tome je sigurno da će zaživeti.\nOn je rekao da je Mini Šengen dobar za Srbiju jer joj je CEFTA drugo izvozno tržište – Srbija u EU plasira 63-64 odsto a u zemlje CEFTA 20 odsto izvoza, pri čemu je izvoz u CEFTA pao za vreme važenja kosovskih taksi na 17 odsto.\nEU, Evropski pokret u Srbiji, vladimir medjakBeograd\n11. oktobra 2020. u 10.58\nNaravno da ove neuspjehe Vucic objasnjava kao uspjehe\n12. oktobra 2020. u 15.13\nukratko1 ministri glume institucije a institucije glume nestrucan kadar koji pomaze da se ministri obogate..sa rodbinom\n2 antievropska kampanja pod sloganom ,,sta nam oni nude posebno na selu i kod mladih..\n3.korupcija je u vrhu drzave\n4.drzava sve vise povezana sa krimi grupama..\n5.papir trpi sve..kud zurimo..\n6.tenderi sluze da neko zdipi lovu a ne da bi gradjani dobili investiciju za postenu cenu.\n7.napredak je pro forme na papiru i akti sluze kao toalet papir u socijalne a ne u stvarne svrhe\n8.sve se resava uredbama,tj skok preko parlamenta..\n9.odlicno se snalazite sa prevarantima slicnim sebi..nastavite daleko vam kuca bila..odosmo mi..\n10..i najgore ..hrvatska koju dekklarisete kao naseg neprijatelja dobila 10 mlrd bespovratnih i 10 mlrd povoljnih u narednih 7 god..vama cemo dati 9.2 mlrd svima za narednih 7 god ..zasto neznamo videcemo ..\n11.skinite se sa grbace napacenog naroda


7 najvećih modnih momenata u Rihanninoj karijeri - Harper‘s Bazaar\n7 najvećih modnih momenata u Rihanninoj karijeri\nU čast njenog rođendana koji je bio juče, izdvajamo nekoliko njenih najboljih stajlinga koji će ostati i te kako upamćeni.\nJučerašnji datum, 20. februar se „obeležava“ kao Rihannin datum jer je tad njen rođendan. Sa tek 31. godinom, lepotica sa Barbadosa je uspela mnogo toga – postala je veliki makeup guru, umetnička zvezda kojoj je svaka pesma ogroman hit i ličnost koju skoro ceo svet voli. Od pravljenje revolucije u makeup svetu sa Fenty Beauty brendom, do popularnih saradnji sa brendovima poput Manolo Blahnik i Uma, dokazano je da je Rihanna žena sa mnogo talenata koja pravi sama svoj put i otvara nova vraata za sve ostale.\nPored toga što je veoma uspešna u biznisu, Rihanna je poznata i po jedinstvenom stilu koji je svih ovih godina postavljao nove trendove i dokazivao da se sve može nositi i kombinovati kada imate samopouzdanja, a nemate strah od eksperimentisanja. Od Met Gala bala haljina dizajnera Johna Galliana i Maisona Margiele, do zanimljvih kombinacija sa Coachella festivala, ovo je sedam stajlinga po kojima ćemo uvek pamtiti Rihannu!\nfoto: profimedia, Instagram/badgalriri\n7 najvecih modnih momenata\nKreativci za kreativce iskreno: Milan Marić\nJennifer Lopez u zvoncarama koje želimo ovog proleća\nPop zvezda nastavlja sa retro inspiracijom uklopljenom u aktuelne trendove.


Početna » Tehnologije » Page 266\nNokia E65: Univerzalno lep\nNokia E65: Nokia je posle više godina lutanja u dizajnu, tražeći telefon koji će biti univerzalno lep; telefon koji će probuditi želju za dodirom i istraživanjem funkcija, predstavila E65, poslovni telefon koji prvenstveno služi za priču s jednim ili više sagovornika.\nVeliki-mali telefon je sastavljan od više materijala, kao da je krpljen od ostataka, ali je ukupan zbir veoma lep i dopadljiv uređaj za komunikaciju.\nPiše: Zoran Drenković Foto: Aleksandar Veljković 8. 8. 2007.\nIz kompanije LG Electronics pojavile su se informacije o novom LG Trax mobilnom telefonu koji akcenat stavlja na uživanje u muzici. Telefon podržava\nGSM/EDGE 850/900/1800/1900 MHZ mreže, kao i 3G WCDMA sa HSDPA. Dizajniran je u formi preklopnika i ima kontrole za audio reprodukciju na prednjoj strani.\nProtiv „digitalne podele“ u Nemačkoj\nDigitalna podela je naziv za moderni fenomen koji Rolf Hohrajter, referent za digitalnu integraciju u Ministarstvu za ekonomiju i tehnologiju, formuliše ovako: „Novi mediji otvaraju nove mogućnosti za učešće u društvenim tokovima, otvaraju nove mogućnosti za zapošljavanje, ali postoji opasnost da određene grupe stanovništva ne budu u stanju da učestvuju u takvom društvenom razvoju“.\nKada se prisetimo dana (godina?) prelaska sa 16 na 32 bita, iz ove perspektive nam je potpuno jasno da su proizvođači procesora mnogo ranije bili spremni za 32 bita, a da se dugo čekalo da Microsoft malo preradi Win32 API iz NT servera 3.51 (tačnije rečeno, da ispusti neke funkcije), nazove ga win32s i prosledi u tada aktuelni Windows 3.\nReklame na srpskom na Google\nGoogle-ov program za kontekstualno oglašavanje „ADSENSE“ lokalizovan je na srpski jezik i moći će da prikazuje srpske reklame. Vlasnici sajtova koji već koriste ovaj program treba samo u svom korisničkom nalogu da promene jezik i unesu „google_language = ‘sr’“, ponovo naprave oglasne jedinice i preuzmu novi kod.\nMETRO Cash & Carry Srbija lansirao svoj veb-sajt\nStranice www.metro-cc.co.yu podeljene su u osam osnovnih rubrika u kojima svaki korisnik može da pronađe ono što ga zanima. U skladu sa savremenim uslovima poslovanja korisnicima se putem različitih rubrika pruža mogućnost da se upoznaju s konceptom kompanije METRO, jedinstvenim u Srbiji, zatim širokim asortimanom koji se sastoji od preko 20 000 različitih artikala.\nEU i SAD usklađuju sisteme Galilej i GPS\nPredstavnici Evropske unije i SAD saopštili su da su postigli dogovor o usklađivanju satelitskog sistema Galileo i sistema za globalno pozicioniranje (Global Positioning System, GPS).\nEvropska unija od 2002. godine razvija satelistki sistem Galileo kao dopunu postojećem sistemu za globalno pozicioniranje (Global Positioning System, GPS) koji je izgradila američka vojska.\nOdloženo pojavljivanje Office 2008 za Macintosh\nKompanija Microsoft saopštila je krajem prošle nedelje da će se njen paket programskih aplikacija Office 2008 za računare Macintosh pojaviti sredinom januara 2008. godine. Prema prvobitnom planovima Office 2008 je trebalo da se pojavi u drugoj polovini ove godine.\nU saopštenju se navodi da će konačna verzija programskog paketa najverovatnije biti gotova u decembru ove godine, što će Microsoftu omogućiti da ga predstavi na konferenciji Macworld Conference and Expo 2008 koja se od 15.\nOnlajn plaćanje konačno u Srbiji\nInternet provajder SEZAMPRO ONLINE u saradnji sa „Intesa“ bankom uvodi još jednu novinu na tržište. Kupovina platnim karticama preko Interneta koja je u razvijenom svetu uobičajena, konačno je stigla i u Srbiju. Svi korisnici Sezama, bilo da su u pitanju dial-up ili ADSL korisnici, od 1.\nLeto je pravo vreme za čitanje istorijskih romana. Popularnost ovakve literature oduvek je bila veoma velika. Još kao klinci čitali smo raznorazne obimne romane o Anđelikama, Katarinama i mnogim drugim fiktivnim istorijskim heroinama koje su bile „svedoci“ burnih i prelomnih istorijskih događaja.\nPripreme za INFOFEST 2007.\nTradicionalni regionalni informatičarski skup INFOFEST 2007. održaće se u Budvi od 23. do 29. septembra 2007. godine. Upravo do 31. jula primane su prijave za autorske radove, a sada je u toku „prvi pozivni krug“ za odabir učesnika koji će izlagati informatičku opremu i rešenja. Organizatori očekuju da će se i ove godine na INFOFESTU pojaviti vodeće svetske i regionalne ICT kompanije.\nApple organizuje konferenciju o IPHONE\nKompanija Apple saopštila je da će od 2. do 20. avgusta organizovati tehnološku konferenciju IPHONE Tech Talks namenjenu programerima. Konferencija će biti organizovana u više sesija (programerskih radionica) na kojima će Appleovi stručnjaci i programeri razmenjivati mišljenja o razvoju i optimizovanju Web 2.\nAmerička kompanija Cisco Systems predstavio je Centar za obradu podataka VFRAME (VFRAME Data Center – VFRAME DC), orkestracionu platformu koja koristi moć mrežne inteligencije za obezbeđenje zajedničkih resursa kao virtualizovanih usluga. Potpuno novi pristup u ovoj industriji uveliko smanjuje vreme uvođenja aplikacija, poboljšava sveukupno iskorišćenje resursa i nudi veliku poslovnu agilnost.\nTOP 10 DVD – ZA PERIOD OD 24. JULA DO 30. JULA 2007.\n1. Crni Gruja i kamen mudrosti, (distributer, Tuck)\n2. DŽejms Bond Operacija grom, (Thunderball, distributer: Tuck)\n3. DŽejms Bond Goldfinger,\n(James Bond The Goldfinger, distributer:Tuck)\n4. Roki Balboa, (Rocky Balboa, distributer: Tuck\n5. Poslednji Kralj Škotske, (The last king of Scotland, distributer: Tuck)\nNOKIA 6120: Poznati stranac\nNOKIA 6120: Nokia 6120 se prihvatila velikog zadatka: da približi pametne telefone običnom svetu. A svojim izuzetno malim i kompaktnim dimenzijama i dizajnom koji je veoma dopadljiv, donekle poznat (i sigurno već viđen), mnogo će se lakše približiti džepovima korisnika. Za razliku od svoje starije braće, 6120 nije namenjen ljudima s velikim prstima.\nPiše: Zoran Drenković, 1. 8. 2007.\n1 … 265 266 267 … 307


Učestvujte u velikom regionalnom takmičenju i osvojite čak €10.000!\nUčestvujte u velikom regionalnom maratonu inovacija i osvojite čak €10.000!\nMarko Mudrinić 7. 7. 2017.\nIntesa Sanpaolo Grupa krajem septembra dovodi u Zagreb svoj Novathon - 24-časovni regionalni programerski maraton koji organizuje u saradnji sa Privrednom bankom Zagreb. Događaj ima za cilj da okupi programere, web dizajnere, stručnjake za marketing i studente koji će raditi na kreiranju web ili mobilne aplikacije na određenu temu iz finansijskog sveta dok će pobednička ideja tj. tim iza nje, kući odneti čak 10.000 evra nagrade!\nNakon prvog Novatona koji je prošle godine premijerno održan u Budimpešti, Intesa Sanpaolo Grupa ovog puta čitavo takmičenje dovodi u Zagreb gde će se 23. i 24. septembra u galeriji Lauba održati celodnevni programerski maraton.\nTakmičenje je otvoreno za sve programere, web dizajnere, marketing stručnjake i studente srodnih područja koji će sa svojim timovima raditi na web ili mobilnoj aplikaciji sa ciljem da se prevaziđe neki od izazova iz bankarskog sektora. Ovoga puta, zadatak je razviti aplikaciju na jednu od sledećih tema:\nfinansijski Big Data\nIz organizacije napominju da je Novaton regionalnog tipa i kako kažu, očekuju prijave i iz Srbije, Crne Gore, Bosne i Hercegovine ali i Slovenije i Makedonije, te drugih zemalja Centralne i Istočne Evrope. Kao podrška u radu, timovi će imati priliku da svoje ideje usavršavaju uz pomoć stručnih mentora iz Privredne banke Zagreb i Intesa Sanpaolo grupe.\nBrže, lakše i efikasnije bankarstvo\nČlan uprave PBZ-a, Dinko Lucić, pozvao je timove na ovogodišnji Novathon poručivši da ovaj maraton inovacija – fokusiran na fintech – savršeno odgovara inovativnoj viziji PBZ-a i Intese Sanpaolo. Jedno ovakvo takmičenje odličan je pogled na najnovije potrebe i očekivanja klijenata, dok je primenja njihovih rešenja ujedno i put do boljeg bankarstva, izjavio je Lucić, uputivši poziv timovima da se prijave i svojim vrhunskim digitalnim rešenjima učine bankarstvo zaista jednostavnijim i modernijim.\nProšlogodišnji Novathon održan je u Budimpešti gde su učesnici imali priliku da čuju i predavanje nagrađivanog autora, Bretta Kinga.\nZnačaju događaja doprineće i međunarodno priznati govornici iz područja Financial Technologies (skraćeno fintech) koji će imati zadatak da motivišu učesnike i podstaknu razmišljanje o njihovim idejama. Poseban gost Novathon #withPBZ takmičenja tako će biti Chris Skinner, jedan od najuticajnijih pojedinaca na području finansijskih tehnologija te autor knjiga Digital Bank i ValueWeb.\nSvoja predavanja na događaju održaće i Matteo Rizzi koji se inovacijama na polju finansija bavi već duže od 20 godina, a koji je suosnivač swiftcommunity.net i fintechstage.com. Čak tri godine uzastopno Financial News proglasio ga je za jednog od 40 najuticajnijih direktora u Evropi na polju finansijske tehnologije. Njemu će se pridružiti i hrvatski preduzetnik Nenad Bakić kao osnivač IRIM-a, vodeće kompanije u uvođenju STEM edukacije u regionu.\nPrijave otvorene do 8. septembra!\nIz organizacije poručuju da su prijave za Novathon #withPBZ takmičenje već uveliko otvorene, ali i da je usled velike zainteresovanosti ostalo još svega nekoliko mesta! Zainteresovani se mogu prijaviti putem zvaničnog sajta i to do 8. septembra u 12 sati. Iz PBZ-a i Intesa Sanpaolo Grupe pozivaju sve programere, web dizajnere, marketing stručnjake i studente srodnih područja da se prijave i ostave svoj doprinos na ovogodišnjem Novathonu!


Ministar poljoprivrede Branislav Nedimović primio AstraZeneca vakcinu - Ozon Media\nBranislav Nedimović, Potpredsednik Vlade i ministar poljoprivrede, šumarstva i vodoprivrede, je 23. januara primio vakcinu Oxford-AstraZeneca protiv COVID-19.\nMinistar Nedimović, vakcinu je primio u ambulanti u Mačvanskoj Mitrovici.\nBranislav Nedimović je posle vakcinacije rekao da je uvek bolje vakcinisati se nego ne ići na vakcinaciju jer tako čuvamo naš narod i dodao je da je naš narod u 100 godina toliko stradao da ne može nijedna glava da se žrtvuje.\nNedimović je rekao da vakcine ne treba da poznaju zastave i da mi ne treba da učestvujemo u borbama koje vode istok, zapad, sever, jug koju vakcinu da prime a koju ne. Jako je važno da ljudi prime bilo koju vakcinu jer ćemo se tako spasiti pošasti koja nas muči preko godinu dana.\nNa pitanje zašto se vakcinisao baš u Mačvanskoj Mitrovici ministar je rekao da je hteo da dodje u Mačvansku Mitrovicu da vidi kako to ide, da li ljudi hoće da se vakcinišu ili ne, već nekoliko dana na prostoru Sremske Mitrovice po selima ima dovoljno vakcina, ljudi primaju vakcine, danas je preko 200 ljudi ovde primilo vakcinu.\nMinistar je naglasio da je veoma važno da je milion i trista hiljada ljudi primilo prvu dozu a preko osamsto pedeset hiljada i drugu dozu vakcine, važno je da se što pre dodje do dva ipo miliona vakcinisanih kako bi što pre bili bezbedni.\nMinistar Nedimović je pozvao sve ljude sa kojima je u kontaktu, malinare, proizvodjače svinja u Badovincima, Bogatiću, ratare, da dodju i da se vakcinišu na prvom mestu gde ima dovoljno vakcina jer samo tako možemo spasti sebe i raditi kao ljudi.\nMinistar se osvrnuo i na Sremsku Mitrovicu, kada je u pitanju vakcinacija u ovom gradu: „Razgovarao sam sa gradonačelnicom, Mitrovica ima oko 21.000 vakcinisanih ljudi, oko 16.000-17.000 ljudi je primilo drugu dozu vakcine, pokretni punktovi treba da budu trend, da se dopre do što više ljudi, da se udje u svaku ulicu, svačije je pravo da izabere hoće li se vakcinisati ili ne“, dodao je Nedimović\nNedimović je podvukao da je svaka vakcina dobra, da je AstraZeneka dobra vakcina i da je 18 miliona Britanaca primilo tu vakcinu.


Vesprem je tokom većeg dela meča bio bolja ekipa. Vodio je na poluvremenu 17:13, a sredinom drugog poluvremena i 25:17, ali je Kjelce za oko 10 minuta uspeo da izjednači i izbori produžetak. Kjelceu je ovo prvi trofej evropskog prvaka, a do njega su došli u trećem učešću na fajnal-foru u poslednje četiri sezone. Vespremu je ovo drugi uzastopni poraz u finalu završnog turnira.\nNajefikasniji u Vespremu bili su naš internacionalac Momir Ilić, i Ugalde Garsija sa po sedam golova, dok je u Kjelceu nezaustavljiv bio Tobijas Rajhman sa devet golova. Strelac odlučujućeg sedmerca bio je Akizu Aginagalde.\nTreće mesto osvojio je Pari Sen Žermen posle pobede nad Kilom od 29:27.


Apel za pomoć Jasminu Paliguriću iz Banovića, koji je ostao bez ruke – Radio Feral\nApel za pomoć Jasminu Paliguriću iz Banovića, koji je ostao bez ruke\nDragi naši, pokrenuta je humanitarna akcija za našeg Jasmina Paligurića. Molimo sve humane osobe koji su u mogućnosti da pomognu, kutije za humanitarnu pomić nalaze se u Hookah Lounge Avenija Caffe pizzeria Astra UR Konoba Asado Maestro Banovići.Nedavno u saobraćajnoj nesreći vozač kamiona Jasmin Paligurić je ostao bez lijeve ruke.Obzirom da porodica nema mogućnosti sama finansirati kupovinu proteze ,(armprothese), pozivamo vas da date svoje učešće kako bi ovom 23-trogodišnjaku ponovo vratili osmijeh na lice i olakšali život.\nNaime , Prije nekoliko mjeseci u Republici Hrvatskoj se dogodila saobraćajna nesreća u kojoj je vozač kamiona Jasmin Paliguriž iz mjesta Ćatići , općina Banovići ostao bez lijeve ruke.\nOvaj 23-godišnjak treba našu pomoć , obzirom da je u fazi oporavka ,da ne može trenutno raditi , a njegovi roditelji i bliža familija nisu u mogućnosti iskupiti potrebna novčana sredstva za nabavljanje proteze,(armprothese), ili transplantacije ruke, molimo sve građane koji su u mogućnosti , da zajedno koliko ko može u skladu sa svojim mogućnostima uzmemo učešće uplatom na neki od navedenih žiro računa iz BiH i inostranstva ili pozivom na broj bh telecoma.\nPredračun iz bolničkog Centra u inostranstvu je trenutno u proceduri odobrenja i dobivanja.\nPrema za sada nezvaničnim informacijama , za nabavku proteze u inostranstvu je potrebno oko 35.000 Eura\nAkcija prikupljanja novčanih sredstava je pokrenuta u okviru programa liječenja u inostranstvu Otvorene mreže Sarajevo, te raznih medijskih i društvenih mreža u BiH i inostranstvu.\nUkoliko želite pomoći da zajedno vratimo osmijeh na lice ovom mladiću, to možete na jedan od slijedećih načina:\nSvrha: Lijecenje pacijenata iz Otvorene mreže , za Jasmina Paligurića\n← U četvrtak crnogorski pjesnici gosti kalesijske biblioteke: KNJIŽEVNOST KAO SLOBODA\nCijena goriva niža za pet feninga po litru →\nSmanjen broj novozaraženih u TK, od jučer se oporavilo 146 osoba


info24.rs - Renovirano dečje igralište u Bloku 70a\nZavršena kompletna sanacija dva sportska terena u novobeogradskom Bloku 70 a. Zamenik gradonačelnika Goran Vesić najavljuje uređenje Savskog keja u tom delu Novog Beograda.\nZamenik gradonačelnika Goran Vesić i predsednik Skupštine grada Nikola Nikodijević, u društvu proslavljenog vaterpolo reprezentativca Srbije Denisa Šefika, obišli su rekonstruisano dečje igralište u Bloku 70a, u Omladinskih brigada 232. Tom prilikom oni su razgovarali s građanima i mališanima, koji su se igrali na obnovljenim košarkaškim i fubalskim terenima.\n– Rekonstrukcija ova dva terena koštala je 7,4 miliona dinara, a radove je uradilo „Zelenilo – Beograd”. Na naše zadovoljsvo deca su odmah počela da koriste ove terene – rekao je Vesić, podsetivši da je Grad Beograd ove godine obnovio još 14 sportskih igrališta na javnim površinama.\nU toku su radovi na još četiri terena, a prema Vesićevim rečima, Grad Beograd će nastaviti da rekonstruiše zelene površine i terene za mališane.\n– Za prethodnih pet godina uradili smo skoro 200 terena i time oživljavamo ove javne prostore. Moram da zahvalim građanima jer upravo na njihovu inicijativu grad sa svojim javnim preduzećima izlazi na teren. Postoji još velik broj terena koji moraju da se srede, a mi ćemo ih uraditi po prioritetima – rekao je Vesić.\nU Bloku 70, pored dva igrališta, uređene su pešačke staze, postavljen je novi parkovski mobilijar, a sređene su i zapuštene zelene površine.


Kontinuirana kršenja prekida vatre u Ukarjini mogla bi da dovedu do nekontrolisanog nasilja, istakao je večeras predsedavajući OEBS-a i šef srpske diplomatije Ivica Dačić i dodao da je "ovo kritičan trenutak za Ukrajinu".\n"Brinem da bi kontinuirana kršenja prekida vatre, kao što prijavljuje Specijalna posmatračka misija, mogla da dovedu do nekontrolisanog nasilja", rekao je Dačić, a stoji u saopštenju te organizacije.\nOn je još jednom apelovao na trenutni prekid svake vrste aktivnosti koja bi mogla da dovede u pitanje mogućnosti za mir stvorene razgovorima u Minsku 12. februara.\nPredsedavajući OEBS-a naglasio je obavezu svih učesnika dogovora iz Minska da se pridržavaju prekida vatre, kao osnove za naredne korake koji su njime predvidjeni.\nDačić je naglasio da je jedini put koji vodi napred primena Memoranduma i Protokola iz Minska iz septembra 2014. godine i mirno resenje konflikta u Ukrajini.\nDačić se u Beču, gde se održava Zimsko zasedanje Parlamentarne skupštine OEBS, sastao sa specijalnom predstavnicom predsedavajućeg u Trilateralnoj kontakt grupi Hajdi Taljavini, šefom Specijalne posmatračke misije OEBS u Ukrajini Ertugrulom Apakanom, kao i šefom Posmatračke misije na graničnim prelazima Rusije i Ukrajine Polom Pikarom, koji su ga izvestili o svojim aktivnostima i izazovima sa kojima se susreću u radu.


Rusija ostaje bez 38 milijardi dolara ako nafta pojeftini – Prve-novine\nTo je navedeno u ažuriranim makroekonomskim prognozama Centralne banke, prenosi Tanjug, pozivajući se na Reuters.\nAko se realizira rizični scenarij, ruska inflacija bi mogla skočiti na 6,5 do 8,0 posto u 2020. godini, prenosi Al Jazeeera Balkans.\nInflacija u Rusiji ove godine se kreće 3,2 do 3,7 procenata, projekcije su Centralne banke.\nGuvernerka centralne banke Elvira Nabiulina je izjavila da se vjerovatno neće realizirati taj scenarij.\nTakvu situaciju bi mogla izazvati znatno manja tražnja za energetskim proizvodima širom svijeta i pogoršanje perspektiva rasta globalne ekonomije.\nTags: centralna banka, nafta, Rusija\nDodik za saradnju na EU putu, ali ne i za članstvo u NATO-u


Nemačka i Francuska primer zemljama Balkana – Nadlanu.com\nNemačka i Francuska primer zemljama Balkana\nBEOGRAD, 22. januara 2010. (Beta) - Francuska i Nemačka su zahvaljujući političkoj volji uspele da se pomire posle Drugog svetskog rata, što bi moglo da predstavlja primer zemljama Zapadnog Balkana, ocenili su u petak u Beogradu ambasadori dve zemlje Žan Fransoa Teral i Volfram Jozef Mas.\n"Pomirenje i prijateljstvo Francuske i Nemačke bilo je od samog početka politički korak... Ali je to progresivno postala orijentacija dva naroda. Pošto je, nažalost, i u ovom regionu bilo sukoba, vi možete sami da napravite poređenje", rekao je Teral.\nAmbasadori Francuske i Nemačke u petal su u Beogradu uručili rektoru Beogradskog univerziteta Branku Kovačeviću i dekanima Filozofskog i Filološkog fakulteta i Fakulteta političkih nauka nemačko-francuski udžbenik istorije.\nUdžbenik se bavi istorijom nemačko-francuskih odnosa i celokupnom istorijom obe nacije, Evrope i sveta. O njegovom značaju govori i podatak da mladi Francuzi i Nemci iz ovog udžbenika uče o Prvom i Drugom svetskom ratu i političkom razvoju svojih zemalja, s ciljem da se istorija osim iz svog, sagleda i iz ugla onog drugog.


Dodik: Srpska ne prihvata ulazak u NATO | Herceg Televizija Trebinje\nDodik: Srpska ne prihvata ulazak u NATO\nSrpski član Predsjedništva BiH Milorad Dodik izjavio je danas u Gradišci da Republika Srpska prema rezoluciji Narodne skupštine o vojnoj neutralnosti ne prihvata ulazak u NATO, koji je bombardovao Srbe, ali se ne protivi saradnji sa tim savezom.\n"Takav naš stav je sasvim legitiman i smatramo da zbog toga ne trebamo biti kažnjeni, već uvažavani", rekao je Dodik novinarima.\nOn je naveo da se sa NATO-om može sarađivati na projektima "Partnerstvo za mir" i "IPAP", koji podrazumijeva individualnu saradnju u pojedinim programima.\n"Oružane snage BiH su uključene i u neke međunarodne operacije NATO-a, ali to ne znači da mi trebamo biti članica tog saveza", rekao je Dodik, komentarišući činjenicu da je Vlada Srpske uputila Savjetu bezbjednosti UN izvještaj koji se odnosi na period od novembra 2018. do aprila 2019. godine, a u kome se, između ostalog, navodi da je Srpska za vojnu neutralnost, za evropske integracije i ubrzano formiranje vlasti na nivou BiH.\nDodik je podsjetio da je NATO bombardovao Srbe i bacio na njih tone bombi sa osiromašenim uranijumom.\n"Ne želimo granicu na Drini...U globalnim odnosima koji se komplikuju politička logika nalaže vojnu neutralnost i da ne budemo kolateralna šteta za bilo kakve i bilo čije više interese. To bi svakome trebalo biti jasno", istakao je Dodik.\nPrema njegovim riječima, NATO je na ovim prostorima odlučio kada je riječ o rezultatima rata.\n"Bombardovao je, ubijao naše civile...Ako neko to može da oprosti i učlani se u NATO, neka to uradi. Ja neću", poručio je Dodik.


Vlada Francuske je najveći akcionar u "Renou" sa 15 odsto kapitala, približno toliko ima i japanski "Nisan", dok "Reno" ima 43,4 odsto akcija "Nisana".\nPredstavnici vlade tražili su od japanske kompanije podršku za spajanje sa "Fijatom", ali je "Nisan" bio uzdržan te je francuska vlada tražila još vremena za pregovore.\nTakođe, vlada je tražila garancije da neće biti otpuštanja i da će "Renoovim" akcionarima, uključujući i državu, biti isplaćene dividende, kažu upućeni u pregovore.\n"Fijat" je ocenio da u Francuskoj trenutno nema političkih uslova za ovakvu poslovnu odluku i povukao je svoju ponudu od 35 milijardi dolara.\nKao glavni motiv za spajanje dve kompanije navodi se potreba da se zajedničkim snagama odgovori na izazove koje postavlja tehnološka revolucija i konkurenti poput Teske i Amazona, kao i promene u zakonima širom sveta koje rešavaju pitanja električnih i automobila vez vozača.\n"Fijat" je u saopštenju posle objave o propasti pregovora najavio da će nastaviti da "sprovodi sopstvenu nezavisnu politiku".\nNOVA PREPREKA Nisan koči spajanje Fijata i Renoa\nBRNABIĆ O SPAJANJU FIJATA I RENOA Hoće li Fijat u Kragujevcu biti UGROŽEN


HDZ bi mogao da podrži SNS za članstvo u Evropskoj narodnoj partiji - Nova Borba\nHDZ bi mogao da podrži SNS za članstvo u Evropskoj narodnoj partiji\nPolitička skupština Evropske narodne partije glasaće ovog meseca o prijemu Srpske napredne stranke u tu organizaciju.\nEvropska narodna partija ima 78 članica iz 39 zemalja. Punopravne članice su demohrišćanske i konzervativne stranke iz zemalja Evropske unije, a pridružene su iz Švajcarske, Norveške i Srbije, pa bi se među njima mogla naći i Srpska napredna stranka.\nDa bi se to dogodilo, potreban je konsenzus, što znači da bi SNS morao da podrži i hrvatski HDZ.\nPo ocenama nezvaničnih izvora u Briselu koji su govorili za "Danas", veoma je verovatno da Plenkovićev HDZ podrži SNS.\nNaime, HDZ je nagovestio da će podržati težnje naprednjaka, najviše zbog snažne želje nemačke Hrišćansko-demokratske unije, koju predvodi kancelarka Angela Merkel, da se SNS primi u članstvo.\nAko bi HDZ zaista dao podršku naprednjacima, to bi značilo da su kritike lidera te stranke Andreja Plenkovića na račun zvaničnog Beograda zapravo služile za potrebe aktuelne izborne kampanje u Hrvatskoj, ocenjuju izvori "Danasa".\nTakođe, velika je mogućnost da će Evropska narodna partija odlučivati o prijemu SNS-a tek nakon izbora u Hrvatskoj koji se održavaju 11. septembra, jer se očekuje da tada budu stišane tenzije između Beograda i Zagreba.\nEvropska narodna partija ima značajan uticaj od Saveta Evrope do Evropskog parlamenta i utiče na donošenje svih značajnijih odluka u EU. Članice iz Srbije su Ujedinjeni regioni Srbije koji više ne postoje i Savez vojvođanskih Mađara.


BiH će plaćati roaming po cijenama EU — Radio Velkaton : Radio Velkaton\nRadio Velkaton > Bosna i Hercegovina > BiH će plaćati roaming po cijenama EU\n11. Septembar. 2014. Bosna i Hercegovina, Izdvojeno, Vijesti\nBiH će plaćati roaming po cijenama EU\nPotpisivanjem Sporazuma između ministarstava Bosne i Hercegovine, Crne Gore, Srbije, Makedonije, Albanije i Turske nadležnih za oblast elektronskih komunikacija, a na temelju Uredbe o roamingu u javnim mobilnim komunikacijskim mrežama unutar zemalja EU, korisnicima usluga mobilnih komunikacija bit će omogućeno ostvarivanje višestruke korisnosti.\n– To znači da će korisnici mobilnih javnih komunikacijskih mreža, prilikom boravka u navedenim zemljama, jednako kao i u zemljama članicama EU, moći nesmetano komunicirati, ne plaćajući ovu uslugu po sadašnjim neopravdano visokim cijenama. Očekujemo da će sniženje cijena roaminga doprinijeti ne samo nesmetanom funkcionisanju zajedničkog tržišta, nego i povećanju tražnje za uslugama mobilnih komunikacija što će usloviti ubrzan razvoj ovog tržišta kako u BiH tako i u zemljama regiona – istakao je ministar komunikacija i prometa BiH Damir Hadžić.\nSporazumom je predviđeno etapno usklađivanje domaćih cijena roaming usluge s cijenom koja važi u zemljama EU.\nZa realizaciju Sporazuma bit će nadležna regulatorna tijela za elektronske komunikacije zemalja potpisnica.\nPotpisivanje Sporazuma o sniženju cijena usluge roaming u javnim mobilnim komunikacijskim mrežama između Bosne i Hercegovine, Crne Gore, Srbije, Makedonije, Albanije i Turske planirano je za kraj septembra.


JOŠ JEDAN POZIV POSLODAVCIMA – Barijere\n14/09/2021 14/09/2021 barijereLeave a Comment on JOŠ JEDAN POZIV POSLODAVCIMA\nČlanovi Saveta za zapošljavanje grada Kragujevca, na danas održanoj, devetoj sednici razmatrali su prijave i dali mišljenja u vezi sa zahtevima za sprovođenje javnog poziva Nacionalne službe za zapošljavanje u 2021. godini koji se odnose na dodelu subvencija poslodavcima za zapošljavanje nezaposlenih lica iz kategorije teže zapošljivih.\nZa ovu meru grad Kragujevac i Nacionalna služba za zapošljavanje izdvojili su 5 600 000 dinara. Prema rečima Jelene Zornić iz Nacionalne službe za zapošljavanje, do sada je podneto 13 zahteva od strane poslodavaca, od kojih 12 ispunjavaju sve uslove javnog poziva. Svi poslodavci koji su uputili zahtev traže zapošljavanje po jednog lica, od kojih je jedno lice iz kategorije ostalih teže zapošljivih lica, a 11 iz kategorije osobe sa invaliditetom.\nSvih 12 predloga koji ispunjavaju sve uslove iz javnog poziva su izrangirani, bodovani i Savet za zapošljavanje je usvojio preliminarnu listu predloga. Ukupan iznos potraživanja po ovim zahtevima je 2 840 000 dinara. Kako je javni poziv otvoren do 30. septembra, a nisu utrošena sva sredstva predviđena za realizaciju programa, Savet za zapošljavanje grada Kragujevca, uputio je poziv zainteresovanim poslodavcima da konkurišu.\nZainteresovani poslodavci mogu da se prijave Nacionalnoj službi za zapošljavanje – filijali Kragujevac. Za sve dodatne informacije, kontakt osoba u Gradskoj upravi je Saša Soković, načelnik Odeljenja za lokalni ekonomski razvoj i privredu (060 23 40 406).\nKako je javnim pozivom definisano, subvencija se odobrava poslodavcima koji pripadaju privatnom sektoru, registrovanim na teritoriji grada Kragujevca, u jednokratnom iznosu, radi zapošljavanja nezaposlenih koji se vode na evidenciji Nacionalne službe za zapošljavanje filijale Kragujevaci imaju prebivalište na teritoriji grada Kragujevca.\nKategorije teže zapošljivih na koje se ova subvencija odnosi su: mladi do 30 godina starosti – bez završenog srednjeg obrazovanja, mladi u domskom smeštaju, hraniteljskim porodicama i starateljskim porodicama, stariji od 50 godina, Romi, osobe sa invaliditetom, radno sposobni korisnici novčane socijalne pomoći, nezaposleni koji se nalaze na evidenciji nezaposlenih duže od 12 meseci i žrtve porodičnog nasilja\n19/12/2020 19/12/2020 barijere


Perpetuum Jazzile pripreme za koncert u Beogradu! (VIDEO) - Muzika - Svet - Vesti - Svet Plus\n12:12 30. OKT 2019.\n„Radujemo se što se ponovo vraćamo u voljeni Beograd, iako smo planirali da se vidimo tek na proleće sledeće godine, ali publika je tražila da dođemo što pre J. Uveliko spremamo repertoar, ali obećavamo da će biti dinamično, energično, sa puno dramaturških elemenata. Izvešćemo pesme koje mi volimo, a verujemo da ih volite i vi, i da će to biti divna razmena energije. Pozivamo sve generacije da dođu na koncert jer smo sigurni da će uživati“ – poručuju članovi i dodaju „Pozornica je naše platno, slikamo svojim glasovima, pomešamo i kombinujemo u remek-dela. Srećna lica naše publike nas teraju napred i uveravaju nas da ono što radimo, radimo svim srcem i predanošću“.\nKarte po ceni od 1900, 2300, 2600 i 2900 din mogu se kupiti u OVDE i na blagajni Sava Centra.


Đurašković: Zbog izjava Šešelja da reaguju Bečić, Krivokapić, Srzentić - SDP Crne Gore\nĐurašković: Zbog izjava Šešelja da reaguju Bečić, Krivokapić, Srzentić\nPozivamo predsjednika Skupštine Crne Gore Aleksu Bečića i premijera Zdravka Krivokapića da hitno reaguju i zaštite dignitet žene, majke i poslanice Draginje Vuksanović Stanković nakon današnjih brutalnih uvreda Vojislava Šešelja na Happy televizijskom smetlištu. Pozivamo i ministarku javne uprave Tamaru Srzentić da bez odlaganja preduzme radnje na zabrani emitovanja TV Happy u Crnoj Gori.\nOčekujemo od Zdravka Krivokapića i Alekse Bečića da umjesto ćutanja, koje bi moglo da znači i odobravanje što bi bilo zapanjujuće, iskoriste sve zakonske mogućnosti i zabrane da ovo smeće od tv stanice koja širi mržnju prema Crnoj Gori, njenom multietničkom skladu i građanskoj orjentaciji.\nUkoliko jasno ne osude mizogino divljanje velikosrpskog lajavca smatraćemo da isto podržavaju jer su svojim dosadašnjim djelovanjem, nažalost, pokazali da su im Šešeljevi stavovi puno bliži od građanske i evropske Crne Gore, a ćutanje na uvrede upućene Cetinjankama i Cetinjanima najbolja su potvrda takvog djelovanja.\nZeković: SDP će podržati građansku, nezavisnu, sekularnu i Crnu Goru okrenutu evropskim vrijednostima\nSDP osudio napad na porodicu Martinović: Govoru mržnje moramo stati na kraj\nZeković: SDP će podržati svaku inicijativu za smjenu ovakve Vlade\nVuksanović Stanković: Ćutanje Krivokapića i Bečića potvrda da je Markuš ogledalo ove vlasti i Vlade


Radulović: Nemačka pretvara Srbiju u koloniju - Pokušavaju da zaustave bojkot izbora | WebTribune\nпетак, 4 децембар, 2020\nHome U FOKUSU Radulović: Nemačka pretvara Srbiju u koloniju – Pokušavaju da zaustave bojkot izbora\nPredsednik pokreta Dosta je bilo (DJB) Saša Radulović ocenio je da Nemačka, preko EU, “na sve načine pokušava da sruši bojkot izbora” u Srbiji i da omogući produžetak legitimiteta Srpskoj naprednoj stranci (SNS).\nRadulović je u NJujorku, gde je razgovarao sa članovima srpske dijaspore, ocenio da je vlast na čelu sa Aleksandrom Vučićem „u službi nemačkih ambicija, a ne interesa gradjana Srbije“.\n„Nemačka je najzainteresovaniji igrač u Srbiji. Balkan je prostor koji Nemačka kolonizuje jer joj je potreban izvor jeftine radne snage. U Srbiji se, uz podršku EU, ne gradi zemlja nalik uredjenim državama Evrope, već kolonija. NJima je u interesu da Srbija izgleda baš ovako kako izgleda. U trenutku kada režim potresaju najgore moguće medjunarodne afere, Vučić dobija poziv Merkelove, a nama se govori da Srbija ide u dobrom pravcu“, naveo je Radulović a preneo DJB.\n„Vlast u Srbiji čini sve da ponovo osvoji vlast i u tome ne preza ni od čega. Umesto da se mediji otvaraju i za opoziciju, oni pojačavaju jednostrano obaveštavanje i hajku na sve koji iskazuju nezadovoljstvo. Ranije su na udaru bili samo predstavnici opozicije, a u poslednje vreme to su i nezadovoljni radnici ili studenti, čak i gradjani nezadovoljni stanjem u svojoj mesnoj zajednici ili kritički nastrojeni tviteraši. Drugačije ne sme da postoji, a ako već postoji, ne sme da se vidi. To je maksima režima Aleksandra Vučića“, naveo je lider DJB.\n„To nije borba protiv Vučića, već borba za regularne izbore. Manji broj realnih zahteva i bez zbunjujućih poruka gradjanima. Bojkot je zadatak koji moraju da reše Savez za Srbiju, Pokret slobodnih gradjana i Dosta je bilo“, naveo je Radulović.


Nedjelja, 01 Novembar 2015 13:55\nVozila jutros u BiH saobraćaju bez zastoja i posebnim ograničenja, osim na dionicama na kojima se izvode radovi, saopšteno je iz Auto-moto saveza Srpske. Jutarnja magla smanjuje vidljivost u kotlinama i duž riječnih tokova, a vozačima se savjetuje dodatni oprez i zbog mogućih odrona.\nNa dionici magistralnog puta Drinjača - Konjević Polje, lokalitetu Caljevići - Pušine u toku je deminiranje zbog čega od 8.00 do 15.00 časova dolazi do polučasovnih obustava.S obzirom na to da je riječ o frekventnom putnom pravcu, dolazi do formiranja dužih kolona vozila, pa iz AMS vozače mole za strpljenje. Predviđeno je da radovi traju do 5. novembra.\nNa dionici magistralnog puta Gornja Vijaka jedan - Derventa izmijenjen je režim saobraćaja zbog obezbjeđenja prostora za mehanizaciju koja je angažovana na sanaciji mosta preko rijeke Ukrine u mjestu Donji Detlak. Za vrijeme izmjene, saobraćaj će se odvijati jednom trakom, uz privremeno postavljenu signalizaciju.Zbog minerskih radova na lokalitetu Hidroelektrane "Bočac dva" na magistralnom putu Karanovac - Crna Rijeka na snazi su privremene obustave saobraćaja od 11.00 do 11.30 i od 13.30 do 14.00 časova.\nNa ovoj dionici puta zbog izgradnje obilaznice saobraćaj se odvija naizmjenično, uz privremeno postavljenu saobraćajnu signalizaciju. Produženi su radovi na rekonstrukciji i sanaciji vodovodne i kanalizacione mreže na dionici magistralnog puta Čelinac - Kotor Varoš, na području opštine Kotor Varoš. Saobraćaj se od 7.00 do 18.00 časova odvija jednom saobraćajnom trakom, uz naizmjenično propuštanje vozila.Jednom trakom saobraća se i na dionici magistralnog puta od Otoke, na granici Srpske i FBiH, do Novog Grada jedan. Vozila se naizmjenično propuštaju od 7.00 do 18.00 časova.\nU toku je prva faza gradnje saobraćajnice i mosta preko rijeke Ukrine u Dragalovcima, zbog čega je u ovom mjestu, na regionalnom putu Prnjavor - Doboj, izmijenjen režim saobraćaja. Saobraćaj će se odvijati nesmetano uz povremene potpune obustave za sva vozila u trajanju od najviše 45 minuta. Povremene potpune obustave provodiće se u periodima smanjenog intenziteta saobraćaja, uz postavljenu saobraćajnu signalizaciju. Predviđeno je da radovi traju do 31. decembra.\nPreko mosta u Dragalovcima zabranjen je saobraćaj za teretna vozila čija masa prelazi pet tona, a visina tri i po metra. Jednom trakom vozila saobraćaju na dionici regionalnog puta Kotor Varoš - Mitrovići zbog izvođenja radova na rekonstrukciji i sanaciji gradske vodovodne mreže i proširenja kanalizacione mreže. Predviđeno je da radovi traju do 25. januara. U toku je sanacija dionice magistralnog puta Brod na Drini - Šćepan Polje, prema granici sa Crnom Gorom zbog čega će više puta u toku dana dolaziti do obustave saobraćaja koja neće trajati duže od 30 minuta.\nIz AMS podsjećaju da je na ovoj dionici na snazi zabrana saobraćaja za vozila čija ukupna masa prelazi 12 tona, a dužina osam metara. Zbog izgradnje auto-puta Banjaluka - Doboj izmijenjen je režim saobraćaja na dionici magistralnog puta Klašnice jedan - Prnjavor, te na dionicama magistralnog puta Šešlije - Johovac i Johovac - Rudanka.Na regionalnom putu Gornja Vijaka jedan - Gornja Vijaka dva privremeno će biti preusmjeren saobraćaj na novoizgrađenu saobraćajnicu, zbog radova na izgradnji vijadukta na dionici auto-puta Prnjavor - Doboj.\nZbog klizišta vozila saobraćaju jednom trakom na dionicama regionalnih puteva Ukrina - Gornja Vijaka i Karanovac - Mitrovići.Na području Doboja zbog deminiranja na lokalnom putu u Makljenovcu, na lokalitetu Razbjenjak - Putnikovo Brdo, dolaziće do povremenih polučasovih obustava od 8.00 do 16.00 časova. Radovi će trajati do 30. novembra. Zbog deminiranja na lokalitetu Šikare u naselju Liješće dolazi po polučasovnih obustava saobraćaja na magistralnom putu Brodsko Polje - Brusnica /granica Republike Srpske - FBiH/ u periodu od 8.00 do 16.00 časova. Predviđeno je da radovi traju do 12. novembra.\nNa regionalnom putu Bratunac tri - Drinjača zabranjen je saobraćaj za vozila čija masa prelazi tri i po tone i za autobuse mase veće od pet tona. Do zabrane je došlo jer su usljed prošlogodišnjih poplava urušeni desna bankina i dio saobraćajne trake do rijeke Drine. U Banjaluci je do 25. decembra na snazi obustava saobraćaja u Ulici Veljka Mlađenovića, na dijelu od skretanja kod Gradskog olimpijskog bazena do mosta preko rijeke Vrbanja za naselje Česma.\nU Federaciji BiH zbog deminerskih radova na magistralnom putevu Semizovac - Srednje u mjestu Garež od 8.00 do 15.00 časova dolazi do povremenih polučasovnih obustava saobraćaja. Radovi se izvode na dionicama auto-puta Visoko - Podlugovi i Sarajevo sjever - Vlakovo, zatim na magistralnim putevima Tuzla - Srebrenik, Zenica - Žepče, Jablanica - Prozor i Jajce - Banjaluka, te na putevima kroz Mostar. Na graničnim prelazima jutros nisu evidentirana duža zadržavanja.\nViše iz kategorije: « Sutra ujutru hladno, tokom dana sunčano Tokom dana sunčano, u kotlinama magla i hladno »


Arena zauzeta - Zvezda u "Pioniru" igra Evroligu! - Sportske.net\nArena zauzeta - Zvezda u "Pioniru" igra Evroligu!\nKošarkaški klub Crvena zvezda Telekom saopštio je da će sve utakmice grupne faze Evrolige u sezoni 2015/2016 biti igrane u hali "Pionir" zbog zauzetosti "KombankArene".\nKaliniću, šminkeru!KK Zvezda: "Na Metalac za 300 dinara"Đilas: "Podržavam regionalnu ligu u kojoj će se poštovati srpski klubovi"Zvanično - ABA liga u vlasništvu klubova!SL - Mega ponovo 'ispustila' Zvezdu!\nDirektor Košarkaškog kluba Crvena zvezda Telekom, Davor Ristović rekao je danas da će crveno-beli naredne sezone utakmice na domaćem terenu u Evroligi igrati u Hali "Pionir", a ne u "KombankAreni", kao u prethodne dve sezone.\n"KombankArena će u jeku sledeće evroligaške sezone biti zauzeta praktično četiri meseca. Nisu tu u pitanju samo događaji već i opsežne pripreme koje se u dvorani moraju obaviti u te svrhe, a tu se pre svega misli na montažu i demontažu celokupne opreme" rekao je Ristović.\nKako je objasnio Ristović, postoji mogućnost da nekoliko utakmica Zvezda ipak odigra u "KombankAreni" ali će to zavisiti od rasporeda koji odredi Evroliga.\n"Postoji mogućnost da par utakmica budemo domaćini u 'KombankAreni', ali to će u velikoj meri zavisti i od rasporeda koji Evroliga bude odredila, koji će biti poznat nakon sastanka koji se održava u Barseloni u prvoj polovini jula", rekao je Ristović za klupski sajt.\nUprava beogradske "KombankArene" je Crvenoj zvezdi Telekom dostavila termine nekoliko događaja koji se poklapaju s kalendarom Evrolige.\nPočetkom novembra "KombankArena" počeće pripreme za godišnju Skupštinu OEBS-a, a potom je Evropsko prvenstvo u vaterpolu i šampionat Evrope u futsalu, što sve ne bi ostavilo prostora ni za jedan slobodan termin sve do 20. februara 2016. godine.\n"Prethodnih sezona pokazali smo da možemo da iz utakmice u utakmicu punimo 'KombankArenu'. Zato i ne čudi što smo prošle sezone imali ubedljivo najveću posetu od svih klubova učesnika Evrolige i na to smo veoma ponosni", kazao je Ristović.\nOn je kazao da će nastupi crveno-belih u hali "Pionir" negativno uticati na klupske finansije jer je Zvezda od prodaje ulaznica za mečeve u Areni imala značajan prihod, pa će morati da nađe neki model da to nadomesti.\n"Nećemo u potpunosti odustati od 'KombankArene', prijavićemo je kao rezervnu dvoranu, ali veliko je pitanje da li ćemo i koliko mečeva tamo moći da odigramo", zaključio je Ristović.


Albansko selo Lazarat izvezlo marihuane za 4,5 milijarde evra : Nadlanu.com\nAlbansko selo Lazarat izvezlo marihuane za 4,5 milijarde evra\nObjavljeno 10. avg 2013. / 23:49:33\nOvo je pre nekoliko dana saopštio u Tirani Stefano Bastoni, direktor italijanske policijske avijacije na zajedničkoj pres konferenciji sa Hisni Burgajem, generalnim direktorom albanske policije.\nItalijanska policijska avijacije je uključena u akciji otkrivanja parcela sa marihuanom na teritoriji Albanije.\nFotografisanje je potvrdilo da su realne procene da se u ovom selu proizvede 900 tona marihuane godišnje. Kilogram kanabis sative, kupljen na veliko u ovom selu košta prosečno oko 350 evra po kilogram.\nLica koji prodaju ovu drogu u selu dodaju dopunsku taksu, pa je narko- švercerima nude po 500 evra za kilogram.Velike grupe, koje, raspolažu čamcima i kamionima, švercuju drogu, najčešče morskim putevima, u Grčku i Italiji i tamo ona več dostiže cenu od oko 800 evra za kilogram.\nItalijanske narko grupe je prerađuju u nelegalnim labaratorijama, posle čega ona dobija znatno višu cenu. U proseku marihuana u zapadnim zemljama na malo se prodaje po ceni od oko 5 evra za gram, što je 5.000 evra za kilogram.\nLazarat je selo u regionu Džirokastro na jugu Albanije i njenim stanovnicima je uzgajanje droge najvažnija aktivnost. Od ukupne sume biznisa sa marihuanom u selu ostaje blizu pola milijarde evra.


Merkelova na štandu “Opela” – AUTOSRBIJA.CLUB\nAutosrbija.club na Salonu u Frankfurtu\nElektrična strategija: Izvršni direktor Opela Mihael Lohšeler informisao kancelarku\nSvetske premijere: Pet Opela debituje na Međunarodnom salonu automobila\nRiselshajm. Kancelarka Nemačke Angela Merkel danas je zvanično otvorila 68. međunarodni salon automobila u Frankfurtu, koji traje do 22. septembra. Na njenom tradicionalnom obilasku IAA salona, kancelarka je takođe posetila štand Opela u hali 11, gde ju je izvršni direktor Opela Mihael Lohšeler (Michael Lohscheller) informisao o strategiji elektrifikacije nemačkog proizvođača. Opelovih pet premijera na salonu u Frankfurtu uključuju i tri elektrifikovana modela: Corsa-e, Grandland X as plug-in hybrid i Corsa-e Rally. Svi Opelovi modeli će biti elektrifikovani do 2024.\nOpel je jedan od najvećih evropskih proizvođača automobila koji je osnovan od strane Adama Opela u Riselshajmu, u Nemačkoj 1862. Kompanija je počela da proizvodi automobile 1899. Opel je deo PSA grupacije od avgusta 2017. Zajedno sa svojim sestrinskim brendom Vauxhall iz Velike Britanije, kompanija je zastupljena u više od 60 zemalja širom sveta gde su tokom 2018. prodali više od milion automobila. Opel trenutno implementira svoju strategiju elektrifikacije kako bi obezbedili održiv uspeh i bili sigurni da će budući zahtevi za mobilnost kupaca biti ispunjeni. Do 2024. godine, svi modeli putničkih automobila u Evropi će imati električnu varijantu. Strategija je


NUNS: Đilas da svim medijima omogući praćenje njegovih nastupa\n► NUNS: Đilas da svim medijima omogući praćenje njegovih nastupa\nNezavisno udruženje novinara Srbije (NUNS) apelovalo je danas na nosioca liste "Beograd odlučuje - ljudi pobeđuju" Dragana Đilasa da svim medijima, pod jednakim uslovima, omogući praćenje njegovih javnih nastupa.\n"Istovremeno, NUNS još jednom podseća medije i novinare da je njihova dužnost i obaveza da poštuju pravila profesije i Kodeks novinara Srbije i da, u skladu s tim, omoguće svim javnim i drugim ličnostima da iznesu svoj stav povodom izveštaja i priloga u kojima su predmet kritike ili napada. Mediji koji neskriveno služe jednoj političkoj opciji rade suprotno javnom interesu i demokratiji", navodi se u saopštenju NUNS-a.\nĐilas nije u utorak omogućio novinarima televizija Pink i Studio B i dnevnih listova "Informer" i "Srpski telegraf" da izveštavaju sa njegove konferencije i dodao da će im to ponovo biti omogućeno kada promene odnos prema opoziciji "čije stavove nikada ne prenose", odnosno kada se budu ponašali kao mediji.\nTo novinarsko udruženje je dodalo da praksa sistematskog blaćenja javnih ličnosti, bez tretiranja svih činjenica i stavova i bez dužne profesionalne pažnje, postaje dominantna na srpskoj medijskoj sceni, što dovodi do učestalih oštrih razmena optužbi.\nTa praksa je krajnje pogubna za javni život i društvo u celini i nužno je da bude što pre obustavljena. Neprofesionalna i necivilizovana zloupotreba medija u kampanji protiv javnih ličnosti izaziva razumljivu ljutnju, ali smo uvereni da 'kontramere' ne mogu da donesu rešenje", dodao je NUNS.\nNUNS je, takođe, pozvao medije da poštuju osnovna pravila novinarske profesije, da bi stekli moralno pravo na podršku javnosti.\n"Dok se to ne dogodi, ruinirana srpska medijska scena neće istinski krenuti u pravcu evropskih standarda, odnosno standarda koja važe u razvijenim demokratskim društvima", smatra NUNS.\nU svetu je 80 novinara ubijeno 2018. godine tokom obavljanja svog posla u odnosu na 65 koliko ih je stradalo 2017, navodi se u danas objavljenom godišnjem bilansu organizacije Reporteri bez...


B92 - Izbori 2012 - Nikolić: Razgovarao bih sa Jahjagom\nsubota 28.04.2012 | 22:00\nBeograd -- Predsednički kandidat Srpske napredne stranke Tomislav Nikolić izjavio je da bi kao predsednik Srbije razgovarao sa kosovskom predsednicom Atifete Jahjagom.\nOn je ponovio da se zalaže za nastavak evropskih integracija Srbije.\nNikolić je, u emisiji RTS koja predstavlja predsedničke kandidate na predstojećim izborima, rekao da je ranije govorio i da je i danas ubeđen da treba razgovarati sa predstavnicima kosovskih privremenih institucija i govoriti o statusu Kosova.\nOn je naglasio da je očigledno da Beograd ne može da vlada u Prištini, ali ni Pristsina u Kosovskoj Mitrovici i da o svemu tome treba razgovarati, uz napomenu da su kosovski mit, moral, etika i Ustav Srbije jasni. Ako bi se, eventualno, pojavilo i pitanje podele, o tome bi, smatra on, trebalo da odlučuju građani na referendumu.\nNikolić je rekao da bi, ako bi bio izabran za predsednika i vlada ga ovlastila, vodio te pregovore. Ako bi vlada, koja je zadužena za vođenje spoljne i unutrašnje politike, smatrala da pregovore treba da vode premijer ili ministar, on bi to poštovao, ali bi, kao predsednik, zadržao nadzornu ulogu.\n"Želeo bih da sarađem sa vladom i opozicijom o tome pitanju jer to nije pitanje visine poreskih stopa ili nesto slično", rekao je Nikolić i dodao da je mnogo pitanja vezanih za KIM i treba ih reševati.\nOdgovarajući na pitanja Nikolić je rekao da je njegova ideja jasna a to je da je EU partner Srbije koji može mnogo da joj pomogne, a da bi on kao predsednik prvo otklonio nesporazume kojih ima sa Unijom a koje su, kako kaže, napravili prethodna vlada i bivši predsednik, zbog čega je Srbija zaostala na tom putu.\nNikolić je dodao i da nije čuo ni za kakav uslov od strane EU za nastavak pregovora o evrointegracijama koji ne bi mogao biti ispunjen.\n"Predesedniku Republike ne preostaje ništa drugo nego da se ponaša u skladu sa Ustavom Srije i Ustav kaže da Srbija ima dve pokrajine", rekao je Nikolić.\nOn je dodao da je to akt od koga predsednik ne može da odustane, ali i ponovio da niko nije obavešten da je pred Srbiju postavljen uslov koji ne može da bude uispunjen.\nNikolić je rekao da Srbija kao i svaka druga zemja treba da se zadužuje kod svakoga pod povoljnim uslovima i da taj novac ulaže u proizvodnju, "a ne kao do sada".\nOn je dodao da je zemlja sada prezadužena, da su ta zaduženja uglavnom odlazila u budžet i da ubuduće treba da se zna za šta se zadužuje i da to ide u proizvodnju.\n"Srbija je zemlja kriminala, mita i korupcije i obavezujem se svečano da ću da iskorenim kriminal. Neću stati jer je Srbija zemlja nepodnošljive nepravde", rekao je Nikolić koji je na kraju predstavljanja pozvao građane da glasaju za njega i listu "Pokrenimo Srbiju" kao jedine koji mogu da donesu istinske promene.


NADA: Poslednji trenutak da se uvede red u urbanizam Beograda\nTanjug 4. juna 2021. 11:54\nBEOGRAD – Beogradski odbori Demokratske stranke Srbije i Pokreta obnove Kraljevine Srbije kao pozitivan potez ocenili su privođenje predsednika opštine Palilula i pozvali su na hitne izmene i dopune Zakona o planiranju i izgradnji akciju, a obzirom da, kako navode, nelegalna gradnja i divljanje investitora prete da nepovratno unakaze srpsku prestonicu.\nDS S i POKS, koje čine koaliciju Nacionalno – Demokratska Alternativa (NADA), smatraju da je poslednji trenutak da se vlast i svi nadležni organi definitivno obračunaju sa ovim fenomenom i konačno uvedu red u urbanizam Beograda, ali i svih ostalih gradova u Srbiji.\n„U tom smislu su akcije poput jučerašnjeg privođenja predsednika opštine Palilula, više nego dobrodošle ali se ne sme na njima stati već se mora, pored borbe protiv korupcije, pristupiti i sistemskim promenama u ovoj oblasti kako se ne bi dozvolilo da isklJučivo privatni interesi raznih investitora diktiraju urbanistički razvoj“, poručuje koalicija NADA.\nOni pozivaju da se hitno donesu izmene i dopune Zakona o planiranju i izgradnji kojima će se onemogućiti da licencirane privatne firme mogu da izrađuju urbanističke planove; da se izvrši izmena Plana generalne regulacije u Beogradu kojim bi se spustila maksimalna dozvoljena spratnost u centralnim gradskim opštinama, te da se proglasi moratorijum na izgradnju u pojedinim centralnim gradskim opštinama, poput Vračara.


Cosatto auto sedište Zoomi group 123 Hear Us Roar | Toy Land\nCosatto auto sedište Paloma Faith Zoomi group 123 Hear Us Roar\nNaziv Cosatto auto sedište Paloma Faith Zoomi group 123 Hear Us Roar\nKao nova mama Paloma se seća osećaja koji je imala, da nijedna kolica ne odgovaraju njenoj ličnosti. "Osećala sam se da se od mene očekuje da postanem neko drugi, da bi postala dobra majka." Srećom upoznala je Cosatto, nagradjivani brend sa misijom da sačuva svet od dosadnih stvari za bebe. Euforično dogovorili su se da zajedno pristupe procesu dizajna. Paloma je želela da svojoj deci pokaže da je "u redu da se izdvajaju iz šablona i doživljavaju svet na svoj način". Zajedno su kreirali eksluzivnu kolekciju koja predstavlja Palomu, održavaju njen neponovljivi čudan stil i slave njenu borbenu prirodu.\n“Uz ove dezene se osećam srećno, a i moje dete ih obožava" - Paloma Faith.\n· Sa "Hear us Roar" dizajnom, Paloma Faith donosi leopard print - najludji trend - u Special Edition Zoomi.\n· Tata auto sedišta.


Inženjersko partnerstvo za budućnost | British Council\nNovim infrastrukturnim projektima potrebni su stručni zaposleni kako bi bili uspešni. Stiven Hovs, menadžer u organizaciji SEMTA (Alliance for Science, Engineering and Manufacturing Technologies) opisuje na koji način ova neprofitna organizacija pokušava da osigura uspeh jedne od najvećih investicija u Velikoj Britaniji.\nKao organizacija iz Velike Britanije, SEMTA pomaže u održavanju koherentnosti i kompatibilnosti sistema za razvoj veština Velike Britanije i regiona. Na primer, odgovorni smo za nacionalne standarde o radu i okvire koji definišu kompetentnost kada su u pitanju poslovi u inženjerstvu i proizvodnji.\nJedna od stvari koje povezuje zemlje Velike Britanije jeste ključna uloga koju poslodavci igraju u oblikovanju veština i vezama koje imaju sa lokalnim koledžima. U slučaju naprednog proizvodnog i inženjerskog sektora koji predstavlja SEMTA, ove veze su često dugotrajne. U nekim slučajevima poslodavci su imali ulogu prilikom osnivanja koledža, obezbeđujući talentovanim ljudima mogućnost kvalitetnog zaposlenja u svojoj oblasti.\nNa primer, Nacionalni koledž za železnice visoke brzine je otvoren kako bi se na nacionalnom nivou pružilo rešenje za izazove koji su proizašli uvođenjem HS2 brze linije*. Koledž ima pristup najnovijoj opremi koja se koristi u železnici - većina opreme koledžu su donirale kompanije koje posluju u ovoj oblasti, uključujući i potpuno novu laboratoriju sa najsavremenijim 3D laserskim skenerima i robotima. Pošto su opremu donirale kompanije, obuka koju koledž nudi osigurava da učenici dobijaju odgovarajuće veštine i iskustvo ne samo za sadašnjost, već i budućnost železničke industrije.\nU Škotskoj, vlada je kao prioritet odredila povećanu saradnju između poslodavaca i obrazovnih institucija kako bi poboljšala zadovoljstvo poslodavaca STEM veštinama koje njihovi učenici imaju. SEMTA je nedavno potpisala Memorandum o razumevanju sa Partnerstvom za energetske veštine, koji pruža mogućnosti stalnog stručnog usavršavanja za zaposlene koledža, kako bi stekli bolje razumevanje te industrije.\nIzveštaj o proceni STEM saveza, koji je SEMTA nedavno objavila, je utvrdio da zaposleni u ovoj oblasti imaju samo pet dana stručnog usavršavanja godišnje, a samo deset posto ima osoblje koje obavlja poslove zapošljavanja - zbog čega smo razvili STEM Exchange, odgovarajuću uslugu koja omogućava spajanje tržišta i obrazovanja. Snažno verujemo da saradnja između poslodavaca i koledža dovodi do boljih mogućnosti za učenike i boljih STEM veština, tako da ćemo i dalje naporno raditi kako bismo je podsticali.\n* HS2 je nova železnička brza linija koja će raditi na liniji od Londona do Birmingema do 2026. godine, a zatim i od Lidsa do Mančestera do 2032. godine. Uključivaće nove železničke šine i stanice.


Beko platio dugove LDP!\nРубрика: Политика, Економија Аутор: Срђан Марјановић 1.237 пута прочитано Датум: 8.05.2007 Одштампај\nPoznati srpski biznismen nedavno isplatio većinu dugova koje je stranka Čede Jovanovića u kampanji napravila po televizijama. Milan Beko iskeširao ceo dug koji je LDP napravio na Pinku.\nBiznismen Milan Beko nedavno je platio većinu dugova koje je Liberalno demokratska stranka Čedomira Jovanovića u vreme predizborne kampanje napravila po beogradskim televizijama, otkriva Press.\nOvako je otkrivena i dugo čuvana “javna tajna” da je Beko zapravo najveći finansijer Čedine stranke. Podsetimo, LDP je jedina stranka koja u svom izveštaju RIK-u o utrošenom novcu u vreme kampanje nije navela imena svojih donatora.\nPrema saznanjima Pressa, Milan Beko je izmirio dug koji je stranka Čede Jovanovića napravila na TV Pinku u predizbornoj kampanji. Naši pouzdani izvori tvrde i da će Beko u narednih nekoliko nedelja platiti i dug koji je LDP imao prema TV B92.\nLDP u minusu više od 50 miliona dinara\nLiberalno demokratska stranka u svom izveštaju prijavila je da je u kampanji od firmi i ličnih donacija sakupila 23.849.608 dinara, dok je u kampanji potrošila 74.489.375. To znači da je imala manjak od 50,6 miliona dinara, odnosno 632.000 evra!\nU izveštaju o sakupljenom novcu stoji i da je LDP od firmi dobio 5.114.100 dinara, ali nisu navedena imena tih firmi. S druge strane, član Predsedništva LDP-a Marko Karadžić izjavio je 23. februara da njegova stranka “i nije imala donacije pravnih lica”, i da u kampanji “nije dobijala velike priloge od fizičkih lica”.\nNaime, kada je pravljen ugovor TV B92 i stranke Čedomira Jovanovića, glavni garant da će svi dugovi LDP-a biti plaćeni bio je upravo Milan Beko.\nNiko na ovim televizijama nije želeo da komentariše naša saznanja.\nOd 58,5 do 66,6 miliona dinara\nKada je o reč o novcu koji je Jovanovićeva koalicija potrošila u vreme kampanje, podaci koji su dostupni javnosti vrlo su kontradiktorni.\nU izveštaju koji je LDP predao Republičkoj izbornoj komisiji o potrošenom novcu u predizbornoj kampanji navedeno je da je su troškovi oglasa i zakupljenih termina na televizijama u Srbiji bili ukupno 58,5 miliona dinara, odnosno nešto više od 730.000 evra.\nFunkcioneri ove stranke polovinom februara izjavili su da je LDP na spotove na TV B92 potrošio 21 milion dinara (260.000 evra), na Pinku je potrošeno 19 miliona dinara (237.000 evra), a za nastupe na Studiju B ukupno osam miliona dinara (100.000 evra). LDP je naveo da je ukupno u kampanji potrošio 74,5 miliona dinara.\nZa lažiranje izveštaja 12 godina zatvora\nPrema važećim zakonski propisima, najveća donacija pravnog lica (firme) stranci za kampanju iznosi 1,2 miliona dinara, dok je stranka od građana mogla da primi najviše 323.000 dinara. Bivši sudija Slobodan Šoškić izjavio je da za lažiranje izveštaja o finansiranju kampanje odgovornim licima u strankama zaprećena kazna od pet meseci do 12 godina.\nMeđutim, prema proceni nevladine organizacije “Transparentnost Srbija”, koalicija LDP potrošila je više novca u medijima tokom predizborne kampanje.\nNjihovi podaci govore da je koalicija LDP samo na televizijama potrošila 66,6 miliona dinara (832.000 evra), odnosno na plaćene oglase 54 miliona dinara i 11,6 miliona dinara na iznajmljene termine. Procene\n“Transparentnosti Srbija” govore i da je koalicija LDP potrošila ukupno 85 miliona dinara, odnosno 10,5 miliona više nego što je prijavila u izveštaju RIK-u.\nU LDP-u nerado govore za naš list. Funkcioner ove stranke Zoran Ostojić pre desetak dana nam je odgovorio da “tu nema šta da se otkriva”.\n- Za sve troškove koje smo imali, mi smo jasno i precizno naveli izvore finansiranja. Ali, postoje stvari koje još nismo platili. Znači, tu smo u dugu, pa ne možemo ni da navodimo donatore – objasnio je Ostojić.\nBezbednost za donatore\nPredsednik ove stranke Čedomir Jovanović izjavio je još 24. februara za agenciju Fonet da njegova stranka u izveštaju RIK-u nije navela imena donatora, iako je to zakonska obaveza.\n- Protiv sam objavljivanja imena donatora, jer je pitanje ko bi onima koji su finansijski pomagali LDP-u mogao da garantuje bezbednost, kada se zna da je oko 90 odsto naših opštinskih odbora bilo napadnuto – rekao je Jovanović.\nBilo je u LDP-u i vrlo čudnih izjava kada je u pitanju poreklo novca koji su dobili za kampanju. LDP je u svom izveštaju naveo da nije imao troškove izrade spotova. Aktuelni potpredsednik LDP-a Nenad Milić 22. februara to je objasnio na jedan sasvim neobičan način.\n- Pravljenje spotova nije nas ništa koštalo, samo čaj na snimanju, jer smo imali ljude iz kreativnog tima koji su radili besplatno za nas jer su hteli da pomognu… – rekao je Milić.\n« « Претходне вести: Tomislav Nikolić – predsednik Narodne Skupštine Srbije\nНаредне вести: Kamenovan kombi sa srpskim učenicima u Suvom Dolu » »\n1 коментар у вези “Beko platio dugove LDP!”\nPittsburgh, 8.05.2007, 11:58\nMa hajde. A ko je sponzor Kostunici ?? Hamovic i Lazarevic, najveci spekulanti i preprodavci Struje u Srbiji i regionu. Pa sto ekipa PRESS-a, ne pise malo o tome ?? Sada je svima jasna jedna stvar: sto vise pljuju Cedu Jovanovica, to je ocigledno da im sve vise smeta, sto on jedini iznosi ovom narodu istinu o pljacki i kradji koju sprovodi Kostunica i Velja Ilic


NOVI SAD – Troškovi života, a posebno hrane, od svih zemalja regiona u poslednjih godinu dana najviše su poskupeli u Srbiji za 12,9 odsto, pokazalo je istraživanje sajta makroekonomija.org. A 2014. godina donosi nam nov talas poskupljenja. Zbog povećanja PDV-a poskupeće hleb, mleko, meso, jaja, voda, med, voće i povrće, udžbenici, ogrev, računarska oprema... Istovremeno će od 1. januara oko 180.000 zaposlenih u zdravstvu, policiji i javnom sektoru imati smanjene plate, a broj nezaposlenih biće daleko veći od sadašnjih 760.000. S druge strane, tajkuni samo za porez duguju 200 miliona evra, a najveći gubitaši dobijaće i dalje subvencije države. Primera radi, kako je rekao Pavle Petroviće iz Fiskalnog saveta Srbije, subvencije za „Srbijagas“ i smederevsku Železaru u idućoj godini biće oko 300 miliona evra.\nEkonomisti i analitičari ocenjuju da će 2014. doći do realnog pada penzija i životnog standarda, ali da moramo očekivati još veća otpuštanja i mali obim javnih investicija. Sekretar Glavnog odbora Lige socijaldemokrata Vojvodine Zoran Petakov navodi da će poskupljenje zbog povećanja stope PDV-a dovesti do smanjenja kupovne moći, koja najviše pogađa socijalno ugrožene slojeve i penzionere. Petakov ocenjuje da mere vlade neće dovesti do rasta zaposlenosti, što je osnovni i najvažniji današnji problem društva i države. Bez rasta zaposlenosti deficit budžeta se ne može smanjiti. Rezultat predloženih mera ne može biti ništa drugo do novi porast ukupne društvene bede, primećuje on i dodaje da više od loših mera i demagoškog spinovanja zabrinjava smer ekonomske politike kojim Srbija ide.\n– Ovakva ekonomska politika koja kroz mere štednje i povećanje PDV-a nastoji da napuni državni budžet neće doneti ništa dobro građanima Vojvodine i Srbije jer će oni biti prisiljeni da podnesu najveći teret „izlaska iz krize“. Ova Vlada Srbije vodi najgoru ekonomsku politiku od svih vlada od početka veka. Ekonomsku politiku koja u potpunosti sledi neoliberalni obrazac koji doprinosi još većem jazu između bogatih i siromašnih, a ide naruku tajkunima i bankama – ističe Petakov.\nManje za privredu, više za Železnicu i puteve\nJedna od mera uštede vlade predviđa da privreda, na ime subvencija, dobije upola manje novca nego prošle godine, turizam će dobiti čak šest puta manje novca, a za poljoprivredu je umesto 37,7 milijardi predviđeno 34 milijarde dinara. Takođe, nakon sedam godina biće ukinuta Agencija za strana ulaganja (SIEPA) i država će prestati da daje novac investitorima za otvaranje novih radnih mesta. Ostaće samo subvencije za „Fijat“, „Jat ervejz“ i još neke ranije preuzete obaveze. Istovremeno, vlada se nije odlučila da toliko skreše državnu pomoć nekim drugim sektorima. Tako subvencije za možda najvećeg gubitaša srpske ekonomije JP Železnice Srbije ostaju praktično na istom nivou – nešto više od 13 milijardi dinara, a subvencije za puteve povećavaju se sa 6,2 milijardi dinara na 7,7.\nPored toga, država nema mehanizam, bar ne vidljiv i efikasan, da naplati svoja potraživanja koja su više nego astronomska i mogla bi nadomestiti ako ne sve, a ono bar dobar deo praznih budžetskih rupa. Samo za neplaćene poreze privatne firme koje su uglavnom u vlasništvu tajkuna duguju oko 200 miliona evra! Tačno onoliko koliko je planirano da se dobije od povećanja PDV-a preko grbače građana. Ubedljivo najveći poreski dužnik je kompanija „Simpo" (33 miliona evra).\nKako ovo nije afera?\nFond za razvoj straćio milijardu evra!\nPravi finansijski čvor napravljen je u Fondu za razvoj Srbije, gde je od 217 milijardi dinara, koliko mu je bilo na raspolaganju za kreditiranje (oko dve milijarde evra), više od polovine nenaplativo. Zbog toga je do daljeg stopirana pomoć iz te institucije. Čak je i premijer Ivica Dačić izjavio da je i za njega bio frapantan podatak da je manje od sto radnih mesta otvoreno od svega što je deljeno iz Fonda za razvoj. Ako znamo da je plan da se od ekonomskih mera uštedi 850 miliona evra, to znači da, kad bi se naplatili krediti fonda, mere štednje ne bi nam ni bile potrebne.\nPored toga, fond je pomagao i gradove i opštine u Srbiji, kojima je od 2010. do 2012. dao 6,7 milijardi dinara, odnosno nešto malo manje od 60 miliona evra. Novac je odlazio na račune 51 lokalne samouprave, uglavnom onima koje se nalaze južno od Save i Dunava (izuzimajući Pančevo), a samo za Beograd je izdvojeno više od trećine ukupnih sredstava.\nEkonomskim diplomatama milion i po evra\niako se ne zna šta rade\nOtkad su pre tri i po godine imenovane ekonomske diplomate (što je bio još jedan projekat dugogodišnjeg ministra Mlađana Dinkića), više puta se čulo da tu funkciju treba ukinuti. Takav stav sad ima i Ministarstvo privrede jer nije zadovoljno njihovim učincima, a Ministarstvo trgovine smatra da njihove aktivnosti i svrhu treba preispitati, ali da ne treba sve povući. Pre pola godine povučeno je sedmoro savetnika, mahom iz regiona, i tako je Srbija uštedela 300.000 evra. Ipak, posao 21 ekonomskog diplomate državu će, ove godine, koštati milion i po evra. Njihova mesečna plata, u proseku, jeste 3.000 evra, plaćen im je stan i školovanje za decu.\nKrkobabić štedi u pet zvezdica\nUdruženi sindikati Srbije „Sloga“ uputili su 12. novembra pitanje Jovanu Krkobabiću, ministru rada, zapošljavanja i socijalne politike, zašto je za rad na novom zakonu o radu izabran luksuzni hotel „Izvor“ sa pet zvezdica u Aranđelovcu. „Zašto od nas tražite da štedimo dok vi odsedate u najskupljim hotelima i koliko građane Srbije koštaju ove radne grupe?“, navodi se u saopštenju. Predstavnici sindikata, poslodavaca i Ministarstva za rad i socijalnu politiku poslednja dva dana te nedelje proveli su u Aranđelovcu usaglašavajući tekst novog zakona o radu.\nPDV sa 8% na 10%\nhleb, pekarski proizvodi, mleko i mlečni proizvodi, brašno, šećer, jestivo ulje, jestive masnoće životinjskog i biljnog porekla i med\nvoda za piće (osim flaširane)\nsveže, rashlađeno i smrznutog voće, povrće\nmeso i prerađevine, riba i jaja\nžitarice, suncokret, soja, šećerna repa i uljana repica\nđubrivo, sredstva za zaštitu bilja, semena za reprodukciju, sadni materijal\nudžbenici i nastavna sredstava\nPDV sa 8% na 20 %\npovećanje PDV-a – 200 miliona evra\nsuzbijanje sive ekonomije, šverca i nelegalne prodaje duvana – 150 miliona evra\nsolidarni porez – 150 miliona\nmanje subvencije i završetak restrukturiranja – 300-400 miliona\njeftinije zaduživanje – 150 miliona evra u tri godine\nmanji troškovi države za robu i usluge – 30-40 miliona evra\n– Tajkuni za porez duguju 200 miliona evra\n– Fond za razvoj Srbije utrošio dve milijarde evra na kredite,\nod čega je bar milijarda nenaplativa\n– Za „Srbijagas“ i smederevsku Železaru u idućoj godini biće oko 300 miliona evra\n– JP Železnice Srbije ostaju praktično na istom nivou – nešto više od sto miliona evra\n– Subvencije za puteve se povećavaju na skoro 67 miliona evra


Sporazum o proširenju privredne saradnje između Mađarske i Srbije predstavljen u Kikindi\nU Kikindi je danas predstavljen Sporazum o saradnji između Trgovinske i industrijske komore Budimpešte i Privredne komore Srbije, odnosno komore Severnobanatskog upravnog okruga. Sporazum podrazumeva proširenje saradnje između Mađarske i Srbije, kao i potencijal za razvoj privrede na teritoriji obe države.\nSporazum o saradnji između Trgovinske i industrijske komore Budimpešte i Regionalne privredne komore Severnobanatskog upravnog okruga potpisan je prošle godine, u jeku >> Pročitaj celu vest na sajtu Radio Televizija Vojvodine << pandemije. Partneri iz Mađarske trodnevnu posetu Srbiji počeli su u Kikindi, sa kojom više od 15 godina uspešno sarađuju.\n"Sa Mađarskom smo i prethodnih godina imali najveći izvoz, a što se tiče uvoza, bio je solidan, ali višestruko manji. Tako da možemo očekivati nova privredna društva iz Mađarske, nove investicije i bolji prolazak i ulazak na mađarsko tržište", smatra Tibor Horvat, direktor Regionalne privredne komore Severnobanatskog upravnog okruga.\nSporazum je napravljen da bi olakšao posao privrednicima sa obe strane granice. Osnovni cilj je njihovo povezivanje, ali i stvaranje boljih mogućnosti za radnike.\n"Najvažnije za nas je da radimo sa srpskim preduzećima, da mogu da dođu kod nas u Mađarsku da posluju, ali i da mađarska preduzeća mogu da rade ovde u Srbiji. Imamo, figurativno, jednu tortu i važno je da svako dobije svoje parče, obe strane", kaže Đerđ Terek, predsednik Mađarsko-srpske trgovinske i industrijske komore.\nSaradnja podrazumeva i zajedničke projekte, koji bi potencijalno mogli biti finansirani od strane obe države, lokalnih samouprava, ali i iz evropskih fondova. Za većinu lokalnih samouprava u Srbiji, akcenat bi bio stavljen na komunalnu infrastrukturu.\n"Za neke lokalne samouprave prečistači otpadnih voda, kanalizacija, vodovod. Sada je sve to u domenu želja, pa ćemo videti šta ćemo raditi u dogovoru sa državom Srbijom, a onda ćemo videti i šta je realno da se finansira iz evropskih konkursa", objašnjava Nikola Lukač, gradonačelnik Kikinde.\nDelegacija iz Mađarske razgovarala je i sa predstavnicima pojedinih kompanija iz Kikinde, gde su dogovoreni naredni koraci o saradnji.\n18:39: Poza 69 je prošlost, sada je 77 novi izazov\n18:38: IZNENADIO IZBOROM: Novak ODLUČIO gde će puniti BATERIJE pred u...\n18:38: BESAN KAO RIS: Luka Dončić OTKRIO šta se DESILO u polufinalu!\n18:37: SBB Foundation & Society for Birds Protection: Healthy enviro...\n18:37: Bilčik: Srbija da prestane sa veličanjem ratnih zločinaca\n18:34: U selu kod Prokuplja stariji čovek životno ugrožen, niko nadle...\n18:34: Školama stigao dopis: Kako će izgledati nova školska godina i ...


Bod na domaćem terenu - Internet portal Kruševac\n19.10.2020. 037info.net\t0 komentara\tfudbal, Napredak, poraz, Radnički\nPosle niza loših rezultata i promena u klubu, FK Napredak je uspeo da proteklog vikenda osvoji jedan bod na domaćem terenu. U utakmici jedanaestog kola Superlige Srbije koju su “čarapani” igrali protiv niškog Radničkog nije bilo golova. Plen u komšijskom derbiju je podeljen na ravne časti.\nU narednom kolu Napredak gostuje Mačvi, fenjerašu superligaške tabele. Protivnik je trenutno prilično slab, ali kako ni “čarapani” nisu dobro igrali u ovom šampionatu, ishod se ne može predvideti sa sigurnošću.\n← Nova izložba u Muzeju\nKonkurs za subvencije u poljoprivredi →


RTS :: Umesto kočnice, gas – zašto odlazak sa mesta nesreće nije krivično delo\nDruštvo Umesto kočnice, gas – zašto odlazak sa mesta nesreće nije krivično delo\nsubota, 24. jul 2021, 20:00 -> 10:43\nŽitelji Karaburme nastavljaju protest u Ulici Marijane Gregoran, tražeći da odgovorni za smrt devetogodišnjeg dečaka bude propisno kažnjen. Vozaču za kojeg se sumnja da je automobilom u nedelju uveče udario dvojicu dečaka – nakon čega je devetogodišnji dečak preminuo od povreda, pa potom pobegao, posle žalbe tužilaštva određen je pritvor od 30 dana. Slučaj sa Karaburme podsetio nas je da bežanje sa mesta udesa nije retkost. A kakvu odgovornost mogu da snose oni koji produže dalje.\n"Recimo da navedem jedan drastičan primer, recimo ako počinilac dela vidi iza sebe vozilo Hitne pomoći koje se zaustavlja, da li vi smatrate da je onda napravio takvu grešku. Tako da u Srbiji postoji ta razlika koja u recimo Bosni ne, u Bosni kada napustite lice mesta, gde je bilo povređenih, kojima ste mogli pružiti pomoć, kazna je tri godine zatvora, bez obzira na to da li je kriv, nije kriv i itd", rekao je prof. Milan Vujanić sa Saobraćajnog fakulteta.\nPredsednica Upravnog odbora Udruženja sudija i tužilaca Ivana Josifović rekla je da moramo imati u vidu da Krivični zakonik ipak ima kao predmet jedan viši stepen ugrožavanja.\n"Neke druge oblasti prava KZ regulišu to pitanje samog, faktički objektivnog napuštanja lica mesta. Pa recimo možemo da govorimo o pravu iz osiguranja, u smislu da onaj vozač koji napusti lice mesta, a da se ne ostavi svoje podatke gubi pravo iz osiguranja, pa bi u tom slučaju osiguravajuće društvo imalo pravo regresa prema tom vozaču, dakle sam bi snosio sve troškove i naknade štete", kaže Josifovićeva.


Majami ubedljivo do velikog finala NBA lige – Nadlanu.com\nMajami ubedljivo do velikog finala NBA lige\nPotpredsednik Crvene zvezde Nebojša Čović rekao je da Upravni odbor tog kluba nije u ponedeljak uveče raspravljao o poverenju u sportskog direktora jer, kako je kazao, taj fudbalski klub ima mnogo drugih problema, zbog čega je sednica na stadionu u Beogradu trajala nekoliko sati.\nMajami je do trijumfa i slavlja od 4:3 u seriji predvodio Lebron Džejms sa 32 poena, osam skokova i četiri asistencije. Njemu je pomogao Dvejn Vejd sa 21 poenom, što mu je prvi put da je prešao 20 poena u plej-ofu, još od druge utakmice sa Milvokijem u prvom kolu.\nRej Alen pomogao je sa 10 poena, a Kris Boš je završio utakmicu sa devet poena, osam skokova i tri blokade.\nMajami je igrao ubedljivo i kontrolisao je meč posle prve četvrtine, posle koje je gubio sa dva poena, ali je posle zaigrao bolje, preuzeo kontrolu meča i prešao u prednost, koja je samo rasla, da bi u jednom trenutku dostigla i 28 poena.\nOvime je završena iznenađujuća sezona za Indijanu, koju je jedan meč delio od velikog finala, iako je igrala bez povređenog Denija Grejndžera tokom većeg dela sezone. Pejsersi su došli do sedme utakmice zahvaljujući odličnim partijama Pola Džordža i Roja Hiberta, ali nijedan od njih nije mogao da igra kako zna jutros.\nDžordž je izašao u poslednjoj četvrtini zbog šest ličnih grešaka, dok je Hibert predvodio Indijanu sa 18 poena i osam skokova, što je, međutim, bilo daleko od ranijih partija.\nMajami će u velikom finalu igrati protiv San Antonija.


Komesar MUP-a USK najavljuje uvođenje vanrednog stanja - Bportal.ba - Najvažnije vijesti iz BiH\nKomesar Ministarstva unutrašnjih poslova Unsko-sanskog kantona (MUP USK) Mujo Koričić najavio je da će predložiti uvođenje vanrednog stanja, koje podrazumijeva i policijski sat, ukoliko se ozbiljno ne pristupi problemu migrantske krize.\nNaglasio je da “Željeznice Federacije BiH” vozom “talgo” dnevno u prosjeku dovezu 100 migranata.\nOn je upozorio da ni poslije devet mjeseci na nivou BiH nije donesena strategija za upravljanje migrtanstkom krizom.\nU Velikoj Kladuši u prihvatnom centru “Miral” prije nekoliko dana izbila je masovna tuča među migrantima, u kojoj je povrijeđeno i nekoliko policajaca.\nOznačeno: migranti, usk, vanredno stanje\nVijeće ministara Bosne i Hercegovine sutra bi trebalo utvrditi datum početka rada Zavoda za izvršenje krivičnih sankcija, pritvora i drugih mjera BiH. Na predloženom dnevnom redu sjednice Vijeća je i Informacija o stanju u oblasti migracija u BiH u vezi s povećanim prilivom migranata u BiH. Predviđeno je i razmatranje Prijedloga odluke o utvrđivanju minimuma […]\nRadovi na autoputu: Obratite pažnju na bicikliste\nJednom saobraćajnom trakom vozi se na magistralnom putu M-18 Sarajevo – Foča, na lokalitetu Sijeračke Stijene, zbog većeg odrona kamenja na kolovoz. Mogući su sitniji odroni zemlje ili kamenja i na ostalim dionicama, a izdvajaju se putni pravci: Bihać-Bosanska Krupa, Konjic-Mostar, Jajce-Banja Luka, Bugojno-Novi Travnik, Rogatica-Višegrad i Turbe-Karanovac. Na autoputu A-1 dionici Sarajevo sjever-Lepenica zbog […]


Nove sorte za Mladenovac – Info M\nnedelja , 17 октобра 2021\nPočetna / Poljoprivreda / Nove sorte za Mladenovac\nN. Stanković 23. септембра 2017.\tPoljoprivreda Ostavite komentar 968 pregleda\nInstitut za ratarstvo i povrtarstvo Novi Sad, Gradska opština Mladenovac i Poljoprivredna savetodavna i stručna služba Mladenovac organizovali su „Savetovanje za jesenju setvu strnih žita Mladenovac 2017“.\nDr Vladimir Aćin govorio je o tehnologiji proizvodnje strnih žita i agrotehničkim marama, dok je prof.dr Srbislav Denčić predstavio karakteristike sorti sa predlogom sortimenta.\nStručnjaci iz Instituta predstavili su poljoprivrednicima, koji su većinom korisnici njihovih proizvoda, nove sorte strnih žita sa osobenim karakteristikama za određena podneblja.Ratari su upoznati sa najefikasnijim agrotehničkim merama kojima se umanjuju negativni uticaji klimatskih faktora na biljke.\nGordana Dimitrijević Bjeličić, član Veća zadužena za poljoprivredu, najavila je da će opština Mladenovac u saradnji sa PSSS Mladenovac, tokom jesenjeg i zimskog perioda organizovati seriju predavanja i savetovanja sa renomiranim poljoprivrednim ustanovama.\nPrethodno Besplatni jednodnevni izleti\nSledeće Trijumf OFK Mladenovca/Video/


Press Online :: Zdravlje :: Zbog čega su neki karcinomi zloćudniji od drugih?\nNaučnici sa Instituta "Frensis Krik" razvili su način za analizu razvoja svakog pojedinačnog tumora kako bi predvideli njegovo buduće ponašanje.\nIstraživanje raka bubrega pokazalo je da su kod nekih pacijenata tumori zloćudniji, dok drugi nikada ne postanu agresivni i možda im ni ne treba lečenje, već samo praćenje.\n"Mi zaista nemamo alate za razlikovanje karcinoma koje treba lečiti i onih koje treba pratiti", kaže naučnica Samra Turajlić.\nJedan karcinom može brzo da usmrti pacijenta, dok drugi pacijent, uz naizgled isti takav rak, može da živi decenijama nakon početka lečenja, što predstavlja neizvesnost i za pacijenta i za onkologa.\nSa rastom i razvojem, karcinomi sve više mutiraju. Različiti delovi tih tumora počinju da mutiraju na različite načine. Naučnici su uzimali brojne uzorke različitih delova karcinoma i potom proučavali koliko su ti delovi slični. To im je omogućilo da sastave svojevrsnu evolucionu istoriju svakog tumora.\nNa temelju rezultata istraživanja, naučnici su podelili karcinome bubrega u tri kategorije: veoma zloćudne od početka, prelazne i relativno dobroćudne.\nKod najzloćudnijih oblika zabeležene su raširene i brze mutacije, a karcinomi su rasli toliko brzo da su se verovatno proširili telom i pre nego što su otkriveni. U tim slučajevima, operacija kojom se otklanja primarni tumor može da odloži upotrebu lekova koji bi mogli da uspore napredovanje bolesti, napominju naučnici.\n"Najdobroćudniji" oblici karcinoma ponašali su se suprotno. Postojala je velika verovatnoća za njihov toliko spori rast da nikada ne bi predstavljali problem za pacijenta, pa ih je samo potrebno pratiti, kažu naučnici.\nPrelazni oblici su imali izgleda da se u početku prošire na još samo jednu lokaciju u telu, i u tom slučaju bi bilo prihvatljivo njihovo operativno lečenje.\nDoktorka Turajlić kaže da naučni tim nema sumnji da su rezultati istraživanja primenljivi i na druge vrste karcinoma.\nDirektor organizacije "Cancer Research UK" Harpal Kumar kaže da je ovo istraživanje prelomno, pošto su lekari godinama suočeni sa situacijom u kojoj naizgled iste dijagnoze kod pacijenata imaju potpuno različite ishode.\n"To je veoma značajno zbog toga što ćemo, nadam se, moći da predvidimo kojim putem će rak ići kod svakog pojedinačnog pacijenta, a to će nas dovesti do lečenja prilagođenog pojedinačnim potrebama", zaključio je on.


Filadelfija: Projektil pogodio voz pre nesreće\nVoz u Filadelfiji pre nesreće pogodio projektil?\nSvet Autor:Tanjug16. maj. 201512:47 > 12:55\nIzvor: Tanjug/AP, Matt Slocum\nVoz kompanije Amtrak, koji je iskočio iz šina u Filadelfiji, i jedan drugi voz u blizini možda su bili pogođeni nekim projektilom neposredno pre neseće, tvrdi zvaničnik saobarćajnih vlasti SAD nakon saslušanja članova posade Amtrak voza.\nPrilikom prvog saslušanja mašinovođa voza je rekao da se ne seća da se bilo šta dogodilo pre nesreće u kojoj je poginulo osam osoba i povređeno više od 200, rekao je Robert Sumvalt, član Nacionalnog saveza za bezbednost u saobraćaju (NTSB).\nFBI je pozvan da izvrši istragu razbijenog stakla na lokomotivi kompanije Amtrak, pošto se sumnja da je metak, kamen ili drugi predmet neočekivano udario u staklo, dodao je on. Nova teorija o nesreći je dovela, kako ističe Rojters, do preokreta u istrazi koja je do sada bila fokusirana na preveliku brzinu u trenutku nesreće, jer je voz navodno išao 160 kilometara na čas na deonici gde je dozvoljeno 80.\nPomoćnik mašinovođe preneo je istražiteljima NTSB da je voz tog dana bio sasvim u redu do par trenutaka pre izlaska iz stanice, poslednje zaustavljanje pre nesreće.\nU tom trenutku svedok je kazao kako je čuo da mašinovođa razgovara preko radio veze sa kolegom drugog voza, koji je prijavio pucanje stakla nakon što je pogođeno nekim projektilom, i koji je čak sumnjao da je neko iz pištolja pucao na voz, te je posle toga zaustavio vožnju.\nKondukter je dodao da je mašinovođa potom odgovorio da misli da je i njegov voz pogođen na sličan način, a samo par trenutaka posle toga, voz je ušao u deonicu sa krivinama, dvostruko većom brzinom, te iskočio iz šina.\nSunvalt je preneo da će agenti FBI doći da istraže ostatke lokomotive, posebno stakla kako bi razjasnili situaciju oko novih saznanja.\nMediji su preneli u petak da je i jedan treći voz bio meta nekog projektila koji je razbio staklo na lokomotivi, pet minuta pre nego što je ušao u stanicu, koja je bila poslednje stajalište voza.\nfiladelfijaNesrećaSADSjedinjene Američke Državevoz


Građani će vršiti uviđaj saobraćajnih nezgoda - Klix.ba\nOkrugli stol Federalnog MUP-a\nU Domu policije u Sarajevu danas je održan okrugli sto o temi Primjena obrasca evropskog izvještaja o saobraćajnim nezgodama u BiH.\nZnačaj ove teme je višestruk za djelovanje policijskih agencija nadležnih za praktičnu primjenu uviđaja ekipa na mjestu saobraćajne nezgode.\nNaime, postojeća regulativa i obrasci o sabraćajnim nezgodama nisu unificirani i različiti su od kantona do kantona te je veoma otežano zbirno specificirati sve aspekte saobraćajnih nezgoda, koje u konačnici moraju presuditi sudovi.\nZbog toga je Ekspertni tim F MUP-a organizirao okrugli sto, kako bi već krajem godine počela primjena jedinstvenog obrasca Evropskog izvještaja o saobraćajnim nezgodama u BiH po zakonodavstvu i praksi Evropske Unije.\nOsman Lindov, moderator i član Ekspertnog tima kazao je kako bi Evropski izvještaj prije svega olakšao građanima i policijskim agencijama uviđaj na mjestu saobraćajnih nezgoda.\n"U slučaju manjih saobraćajnih nezgoda sa materijalnom štetom i bez povrijeđenih, ne bi bila potrebna policija da se vrši uviđaj, nego bi građani, odnosno akteri nezgode, na mjestu događaja popunili Evropski izvještaj te isti odnijeli u osiguravajuće kuće kako bi naplatili štetu", ističe Lindov.\nEnes Bezdrob, savjetnik ministra F MUP-a, je naglasio kako je na okruglom stolu bilo govora o prednostima i nedostacima ovog izvještaja.\n"Između ostalog, ovaj izvještaj ima prednosti i za krivca za saobraćajnu nezgodu, jer ne bi dobio kazneni nalog, niti zabranu upravljanja vozilom. S druge strane, šta je sa nesrećama u kojima ima povrijeđenih osoba, ili nezgodama gdje je vozač bio pod utjecajem alkohola ili droga", rekao je Bezdrob.